Hyundai Santa Cruz pickup će se od 2021. proizvoditi u Alabami\n14 Nov 2019 - 19:06 Top secret Link\nZvanično je potvrđeno da će pickup Hyundai Santa Cruz krenuti u proizvodnju 2021. godine. Kao koncept ovaj pickup je prikazan na autosalonu u američkom Detroitu još 2015. godine, ali budući da nikada u autoindustriji s novim modelima ne ide glatko, tako je i ovaj model Santa Cruz malo zapeo.\nIpak, od juče znamo da će se ovaj model proizvoditi od 2021. godine u Hyundaijevom pogonu u Montgomeryju u Alabami, prenosi Tportal.hr.\nTrenutno Hyundaijeva fabrika u Alabami proizvodi model Santa Fe i određene modele limuzina Sonata i Elantra, dok modeli Sonata Hybrid i Elantra Sport potiču iz Ulsana u Južnoj Koreji. Santa Cruz će biti četvrti model koji će korejski proizvođač automobila proizvoditi u Sjedinjenim Državama, a Hyundai će uložiti 410 miliona dolara u proširivanje pogona prostorom za prese, zavarivanje i obradu delova. Dodavanje proizvodnje kamioneta Santa Cruz u fabriku u Alabami stvoriće i 200 radnih mesta, a predviđa se da će dobavljači i logističke kompanije koje podržavaju operaciju dodati još 1.000 zaposlenih u okolnim regijama Montgomery i River.\nHyundai Santa Cruz je kompaktni unibody pickup, naenjen kupcima kojima je potreban radni, utility kamionet u manjim dimenzijama. Početkom ove godine saznali smo da se dizajn Santa Cruza znatno promenio, što znači da je izgled izveden iz kompaktnog SUV-a Tucson trenutne generacije odbačen u korist nečeg smelijeg.\nIako su karakteristike pogonskih sklopova trenutno nepoznate, verujemo da će Hyundai Santa Cruz doći s najnovijom linijom motora Smartstream. Motor bi trebalo da bude 2,5 litarski I-4 snage 191 KS uparen s Hyundaijevim osmobrzinskim automatskim menjačem iz Sonate (model za 2020.) i to nam se čini nekako najverovatnija opcija. Ali ne bismo se iznenadili ako bi se nova 2,5 litarska jedinica s turbinom, koja je nedavno najavljena na Hyundai/Kijinoj godišnjoj konferenciji o pogonskim jedinicama, našla i pod haubom Santa Cruza. S obzirom na unibody konstrukciju karoserije, očekuje se da će pogon na prednjim točkovima biti standardan, a Hyundaijev pogon HTRAC na sve točkove biće dostupan samo kao opcija.\nHyundai će morati da proizvodi pickup u Severnoj Americi kako bi izbegao carinu od 25 posto na uvezena vozila. Južnokorejska kompanija se odlučila za proizvodnju novog kamioneta u SAD-u, u kojem će se većina vozila i prodavati, kako bi se izbegle političke kontroverze.\nDa li će Santa Cruz doći u Evropu i da li će zaista tako i izgledati proizvodna verzija, još se ne zna. Mnogo toga zavisi i od budućeg trgovinskog sporazuma EU-a i Sjedinjenih Država, ali u svakom slučaju imamo još dosta vremena do 2021.


Energyobserver - . NOVA PRAVILA OMOGUĆAVAJU POTROŠAČIMA U EU DA KOLEKTIVNO BRANE SVOJA PRAVA\n. NOVA PRAVILA OMOGUĆAVAJU POTROŠAČIMA U EU DA KOLEKTIVNO BRANE SVOJA PRAVA\nPregovarači Evropskog parlamenta i Saveta postigli su sporazum o prvim pravilima na nivou EU o kolektivnoj zaštiti potrošača. Novim pravilima uvodi se harmonizovani model delovanja preko predstavnika koji će garantovati zaštitu potrošača od masovne štete i istovremeno obezbediti zaštitu kompanija od zloupotrebe parnica.\nTakođe će nova pravila doprineti boljem funkcionisanju unutrašnjeg tržišta unapređenjem alata za zaustavljanje nelegalnih praksi i ubrzavanjem pristupa pravdi za potrošače.\nSporazumom je predviđeno da svaka članica imenuje barem jedan kvalifikovani entitet (organizaciju ili neko javno telo) koja će dobiti moć i finansijsku podršku da pokreće postupke za zabranu i naknadu štete u ime grupe potrošača i garantuje potrošačima pristup pravdi.\nIstovremeno se pravi razlika između prekograničnih slučajeva i domaćih. Kandidati za kvalifikovani entitet za prekogranične slučajeve moraju uz zahtev za imenovanje da dostave i dokaze da su se godinu dana bavili zaštitom potrošača, da su neprofitna organizacija i da su nezavisni od trećih strana čiji su ekonomski interesi suprotni interesima potrošača.\nZa delovanje na domaćem tlu, članice treba da propišu kriterijume saglasne sa ciljevima direktive koji će biti isti kao i za prekogranične slučajeve.\nKako se navodi, pravilima se uravnotežuju pristup pravdi i zaštita biznisa od zloupotreba parnica "principom gubitnik plaća" kojim se osigurava da će onaj ko izgubi spor platiti troškove procedure.\nKako bi se izbegle zloupotrebe parnica, pregovarači Parlamenta takođe su tražili da sudovi mogu da odbace očito neosnovane slučajeve u najranijoj fazi procedure u skladu sa nacionalnim pravom.\nPregovarači su se složili i da Komisija može da odluči da li da uspostavi evropskog ombudsmana za kolektivne odštete da se na nivou EU bavi delovanjem zastupnika u prekograničnim slučajevima.\nKolektivne akcije bi obuhvatile kršenja od strane trgovaca u oblastima poput zaštite podataka, finansijskih usluga, putovanja i turizma, energetike, telekomunikacija, životne sredine i zdravlja, kao i prava putnika u avio-saobraćaju i na železnici, pored opštih prava potrošača.\nPostignuti politički sporazum sada treba da usvoje Evropski parlament i Savet.\nDirektiva će stupiti na snagu 20 dana nakon objavljivanja u službenom listu EU a članice će imati rok od dve godine da je prenesu u nacionalna zakonodavstva i još šest meseci da je primene.\nNova direktiva će biti deo Novog dogovora za potrošače koji je Evropska komisija pokrenula u aprilu 2018. kako bi obezbedila bolju zaštitu potrošača u EU. Direktiva uključuje snažniju zaštitu potrošačkih prava u "onlajn" sferi, alate za sprovođenje prava i obešećenja, kazne za kršenje zakona o potrošačima EU i unapređene uslove poslovanja.\nSavet EU 30. juna je potvrdio privremeni sporazum o pravilima za zaštitu kolektivnog interesa potrošača koji je prethodno postignut sa Evropskim parlamentom.\n"Ta direktiva je naš odgovor na prekogranična kršenja prava potrošača od strane nepoštenih kompanija. Potrošači, do sada, nisu imali prave alate da traže pravdu. Zadovoljna sam što nova pravila osnažuju potrošače da udruže snage protiv današnjih Golijata", rekla je potpredsednica EK za vrednosti i transparentnost Vera Jurova.\n30.06.2020 · EURACTIV.rs


Bodovi spasa preko Vrbasa\nKMF SAS je ostvario prvu pobedu u Prvoj futsal ligi Srbije.\nSusret 4. kola Prve lige odigran je sinoć u „Medisonu“, a posle velike borbe Zrenjaninci su slavili protiv Letećeg Holanđanina iz Vrbasa rezultatom 3:2 (2:0). Strelci za domaće su bili Kulić 2 i Vukoje 1.\nSAS je bio bolji tokom celog susreta, držao je loptu u svom posedu daleko više od protivnika. Leteći Holanđanin nije pružio partiju koja se očekivala, s obzirom da je bio bolji u prijateljskim utakmicama pre početka sezone.\nOvo su izuzetno važni bodovi za SAS, koji je u prva tri kola pretrpeo tri poraza, od kojih je najteži bio debakl u prošlom kolu u Nišu protiv Kalče (12:3). Narednog vikenda Zrenjaninci gostuju u Novoj Pazovi.\nTagovi FutsalLeteći Holanđaninmali fudbalsas\nKaratisti Banatskog Cveta osvojili 8 medalja na turniru „Novi Sad Open“\nU petak svečani program za starije meštane u Muzlji


POLICIJSKI GENERAL DIKIĆ O SVOM HAPŠENJU: Podmetnuli su mi ključ i telefon, izbegao sam klopku | Happy BSC portal\nPOLICIJSKI GENERAL DIKIĆ O SVOM HAPŠENJU: Podmetnuli su mi ključ i telefon, izbegao sam klopku\nPODGORICA - Uhapšeni Bratislav Dikić, bivši šef Žandarerije Srbije nema primedbi na postupanje uniformisane i zatvorske policije u Spužu. Ovo je saopštio Aleksandar Zeković, predsednik Saveta za građansku kontrolu nakon što ga je posetio. U izveštaju Zeković navodi da Dikić ocenjuje kako su zatvorski policajci profesionalniji od policije u civilu.\n- Pojasnio je da mu je prilikom lišavanja slobode, pošto je vezan, službenik u civilu, oko 52-3 godine, sede kose, visine 185/90, navodno više puta rekao “Hoćeš li da te zalepim”. Kaže da mu nisu saopštena prava i da zato nije potpisao dokument koji se na to odnosi. Imao je primedbe na sadržaj zapisnika oduzetih predmeta I stvari, ali ih, nije uneo u isti, već je čak i pored navodnih primedbi, isti potpisao, napisao je Zeković u izveštaju.\n- Taj telefon je, prema navodima, dobio ispred “Delta sitija” neposredno pred hapšenje, a ključeve je u auto ubacio policijski saradnik prilikom napuštanja motornog vozila nakon čega je usledilo momentalno hapšenje.\n“Poziv da popijemo rakiju u kuću nisam prihvatio i tako verovatno izbegao mogućnost da budem uhapšen u objektu u kojem je dopremljeno oružje, kazao je Dikić, koji je kako piše u izveštaju, od prvog trenutka insistirao da se uradi detaljan telefonski listing i da mu se omogući poligrafsko testiranje.\n- Dikić ističe da je protiv četničkih grupacija, a “kamoli da se dovodi u vezu sa njima”. Naglašava da je aktivan u Patriotskom pokretu Srbije I da se ne oseća bezbedno te da mu sigurnost može biti ugrožena zbog njegovog ranijeg rada protiv albanskih terorista. Dodatno tvrdi da mu se u istražnom zatvoru ne mogu osigurati uslovi adekvatni njegovom zdravstvenom stanju. On je predstavniku Saveta saopštio da je osoba sa invcaliditetom i da boluje od carcinoma, zapisano je u izveštaju.\nCrnogorsko državno tužilaštvo sumnjiči Dikića da je zajedno sa Aleksandrom Sinđelićem vođa kriminalne grupe koja je pripremala teriroističke napade na institucije Crne Gore, ubijanje civila i hapšenje premijera Mila Đukanovića. Sinđelić je izbegao hapšenje. Posle saslušanja tužilaštvo je Dikiću odredilo zadržavanje do 72 satazajedno sa još 13 uhapšenih, dok je ranije šestoro osoba pušteno kući nakon saslušanja.\n- Sumnja se da je plan ove organizacije bio da u vreme proglašenja rezultata izbora uz upotrebu oružja napadnu okupljene građane ispred Skupštine Crne Gore i službenike Uprave policije, a da potom zauzmu prostorije Skupštine s namerom da proglase izbornu pobedu određenih političkih partija, navodi se u sappštenju SDT.


Do kraja letnje sezone Air Serbia leti samo do Frankfurt Hana\nАутор Fly from Niš септембар 24, 2021\nNacionalni avio-prevoznik Air Serbia do kraja letnje sezone nudiće putnicima iz Niša samo letove do Frankfurt Hana, i pored najava da bi mogli da tokom oktobra pokrenu letove ka Hanoveru, Nirnbergu i Salcburgu. Karte za ove destinacije su povučene sa sajta iz prodaje.\nAir Serbia prema aktuelnom redu letenja sa Aerodroma Konstantin Veliki Niš saobraća dva puta nedeljno i to svakog utorka i subote ka Frankfurt Hanu. Poslasci iz Niša su u 07:20h, dok su sletanja u Niš predviđena oko 12:35h.\nCene karata se kreću već od 4766 dinara i mogu se kupiti preko sajta Air Serbia-e kao i preko turističkih agencija ovlašćenih za prodaju avio-karata.\nPodsetimo da je ovog leta Air Serbia prevozila putnike i do Tivta tokom sezone, i da je takođe letela u organizaciji turističke agencije "Barcino Tours" i do Antalije.\naerodrom Niš Aerodromi Srbije Air Serbia aviokarte dijaspora Frankfurt Han letovi Lowcost Niš putnici red letenja svetski aerodromi turizam\nLabels: aerodrom Niš Aerodromi Srbije Air Serbia aviokarte dijaspora Frankfurt Han letovi Lowcost Niš putnici red letenja svetski aerodromi turizam


RTS :: Operativni tim za saradnju s Hagom zaseda svakodnevno\nHronika Operativni tim za saradnju s Hagom zaseda svakodnevno\nponedeljak, 21. jul 2008, 13:24 -> 23:11\nOperativni tim za saradnju s Hagom zaseda svakodnevno\nOperativni tim Akcionog tima za saradnju s Haškim tribunalom zasedaće svakodnevno, odlučeno je na sastanku u Beogradu, nekoliko dana uoči dolaska glavnog haškog tužioca, Serža Bramerca.\nNa sastanku Akcionog tima za saradnju s Haškim tribunalom, prvom u delimično izmenjenom sastavu, dogovorena je drugačija dinamika rada i aktivnosti tog tima, potvrdio je predsednik Nacionalnog saveta za saradnju s Haškim tribunalom Rasim Ljajić.\nNovi članovi tima su ministar policije Ivica Dačić, umesto Dragana Jočića, i direktor BIA Saša Vukadinović, koji je na toj funkciji zamenio Radeta Bulatovića.\nSastanku je prisustvovao i direktor policije Milorad Veljović.\n"Razgovarali smo o poseti glavnog tužioca Haškog tribunala, Serža Bramerca, Beogradu, najavljene za sredu, 23. jul, načinu rada Akcionog tima, dinamici aktivnosti," precizirao je Ljajić.\nPrema njegovim rečima, taj tim će zasedati jednom do dva puta nedeljno, dok će operativni tim zasedati svakodnevno.\nAkcioni tim će na svakih mesec dana praviti izveštaj o tome šta je urađeno u toku prethodnog perioda.\nNovine u radu u skladu su sa Ljajićevom nedavnom izjavom da "dok se haška priča ne završi, odnosno dok Radovan Karadžić, Ratko Mladić i Goran Hadžić ne budu u Hagu, jedino ko ima štete u svakom smislu je Srbija".\nOd predstojeće posete Bramerca našoj zemlji, prema rečima Ljajića, ne treba očekivati spektakularne rezultate.\n"Poseta je radnog karaktera, povod su izbor nove vlade i personalne promene u Akcionom timu, jer glavni tužilac želi da se upozna sa ljudima koji će na ovaj ili onaj način biti uključeni u saradnju s Hagom", objasnio je Ljajić.\nKaradžić, Mladić i Hadžić nisu u Bosni\nLjajić: Niko ne zna gde je haška "trojka"


Beogradski i atinski crveno-beli su u bratskim odnosima, što nisu propuštali da dokažu na svakom koraku. Protivnički igrači bi bili nagrađivani aplauzima, bez obzira da li se meč igra u Srbiji ili pak dvorani "Mira i prijateljstva".\nJedan detalj posebno naglašava taj odnos. Naime, u hali u Pireju na tribinama ispod stolica nalaze se grafiti navijačke grupe Olimpijakosa, ali i "delija" sa nekog od prethodnih mečeva.\nZato je jasno da će izabranici Dušana Alimpijevića biti dočekani prijateljski, u šta ne mogu da se uzdaju ostali klubovi. Na terenu neće biti prijateljstva i crveno-beli moraju da nadmaše svoje mogućnosti kako bi prvi put slavili protiv Olimpijakosa u Evroligi.


VUČIČ DOČEKAO ISKRENOG PRIJATELJA SRBIJE: Razgovor uz srpski penušavac! - mediji.net\nVUČIČ DOČEKAO ISKRENOG PRIJATELJA SRBIJE: Razgovor uz srpski penušavac!\nUz odličan srpski penušavac, ime ne smem da otkrijem, dočekao sam iskrenog prijatelja Srbije\n- Uz odličan srpski penušavac, ime ne smem da otkrijem, dočekao sam iskrenog prijatelja Srbije, evropskog komesara za susedsku politiku i proširenje Olivera Varhejija. Glavna tema radne večere biće evropske integracije naše zemlje, napredak Srbije u oblasti vladavine prava i još snažnija ekonomska podrška rastu srpske privrede - piše na Instagram nalogu predsednika "buducnostsrbijeav".\noliver varheljiUskoro još vesti\npodrškaPreko 800 vesti


Trejler "Relic": Jezivih 77 sekundi kao u uvod u nešto mnogo gore - Deda Milorad\nTrejler “Relic”: Jezivih 77 sekundi kao u uvod u nešto mnogo gore\nHoror filmovi kakve poznajemo odlaze u daleku prošlost. Trend koji je harao osamdesetih, devedesetih i početkom dvehiljaditih više ne važi u filmskom i televizijskom svetu. Uklete kuće, badža iza mraka i psiho sa nožem više nisu u stanju da zainteresuju publiku. Kreatori su daleko više zainteresovani da iracionalan strah manifestuju u vidu realnih strahova koji hvataju gadnu krivinu u desno ili u levo. Film Natali Erike Džejms “Relic” posle debitovanja početkom godine na Sundance festivalu dobio je epitet novog nadžanrovskog horora koji stoji rame uz rame sa žanrovskim pionirima Hereditary i The Babadook.\nDebitantski film Natali Erike Džejms je ovenačan najvišim ocenama i kritikom koja ga je opisala kao jedinstven jezivi psihološki horor od kojeg se koža nakostreši u poslednjem činu.\nU stereotipnoj postavci “Relic” prati tri generacije žena u izolovanoj ukletoj kući. Nešto se neobično događa u zidinima doma, ali manje je natprirodno, a više je u vezi sa prošlošću žena koje dele životni prostor.\nHoror film “Saint Maud” je najiščekivaniji horor 2020. godine\nMatrijarhat doma baka Edna koja iznenadno i neobjašnjivo nestaje ostavlja ćerki Kaj i unuci Sem kuću na rubu propasti koja krije tragove njene demencije pred kraj života.\nDelimično porodična drama, delimično horor film oduševio je publiku na Sundance festivalu i kritiku koja ga je etiketirala kao “zlo do kosti”. “Relic” neće debitovati u bioskopima već na VOD (video on demand – video na zahtev) 10. jula kada će biti dostupan širom sveta.\nTrejler je, očekivano, noćna mora u 77 sekundi.


Predsednik SAD Donald Tramp tokom govora u Pensilvaniji 20. avgusta 2020. (Foto: AFP/Brendan Smialowski)\nPredsednik Amerike Donald Tramp obećava da će pokazati optimističnu viziju za Ameriku, ove nedelje na Republikanskoj konvenciji. Ali to će slušati i javnost, koja je jako pesimistična u vezi sa smerom u kome ide zemlja i jako nezadovoljna načinom na koji se on i federalna vlada bore protiv pandemije koronavirusa.\nVećina Amerikanaca misli da nije dovoljno urađeno da se pomogne pojedincima, malim preduzećima i školama dok traje pandemija, prema najnovijem istraživanju agencije AP i NORC, Centra za istraživanje javnosti. Samo 31 odsto Amerikanaca podržava način na koji Tramp vodi borbu protiv pandemije, veliki pad od 44 odsto u martu, kada je virus počeo da se širi Sjedinjenim Državama.\nNegativan stav javnosti o načinu na koji Tramp vodi bitku protiv koronavirusa, stavlja ga u defanzivan položaj kako se bliži odmeravanje snaga sa demokratom Džozefom Bajdenom na novembarskim izborima. Jedan od izazova za republikansku konvenciju je da ubedi Amerikance da će se nešto promeniti ili popraviti u njegovom odgovoru na pandemiju ako mu glasači daju još 4 godine u Beloj kući.\nIpak, Tramp je pokazao jako malo spremnosti da prizna da je potrebna ikakva korekcija. On je više puta ponavljao da je virus skoro iskorenjen, čak i dok je ubrzano rastao broj slučajeva, i to u državama koje su mu potrebne za pobedu. Takođe je insistirao na tome da je Amerika bolje od ostalih država zaustavila pandemiju, iako SAD ima najviši broj slučajeva u svetu, više od 5, 7 miliona, i najviše preminulih, preko 176 hiljada.\n"Da bi ubedio, treba da postoji strategija, a ne samo retorika", rekao je Vit Ajers, republikanski istraživač javnog mnenja, o Trampovim izazovima ove nedelje.\nPredsednik u nedelju sa 4 večeri konvencije ulazi sa prosečnim rejtingom od 35 odsto. To je pad sa 43 odsto koliko je imao u martu, ali i dalje i u okvirima u kojima se kretao većinom svog mandata. Ukoliko padne ispod toga dok se približava izborni dan, to bi moglo da napravi razliku u njegovim nadama za reizbor.\nTramp takođe mora da se suoči sa uvreženim negativnim stavovima Amerikanaca u vezi sa pravcem u kom vodi zemlju, dok od glasača traži da mu povere mandat, umesto da daju poverenje Bajdenu. Anketa AP i NORC pokazala je da samo 23 odsto ispitanih smatra da nacija ide u dobrom pravcu, dok 75 odsto misli da je pogrešan.\nRepublikanski strateg Geil Gičo izjavila je da je raspoloženje građana imperativ za predsednika i da zbog toga treba da ima optimističan ton tokom konvencije.\n"Najvažnije jvreme za optimizam je onda kada buja pesimizam. Tada je najpotrebniji i daje najbolje rezultate", rekla je Gičo, koja je bila savetnica senatoru Mitu Romniju u njegovoj predsedničkoj kampanji 2012.\nNajviše rejtinge Tramp beleži u domenu ekonomije: 47 odsto Amerikanaca podržava njegovo liderstvo u ekonomiji, što je ipak pad sa 56 odsto u martu. Očekuje se da Tramp jako insisira na svojim ekonomskim uspesima tokom konvencije, uz napomenu da će kako bude slabila pandemija koronavirusa, ponovo uvesti zemlju u period stabilnog rasta i otvaranja radnih mesta.\nTrampovi savetnici će takođe iskoristiti Bajdenovu najavu da će zatvoriti državu da spreči širenje virusa, ako tako budu preporučivali zdravstveni zvaničnici. Oni veruju da je Amerikancima dosta restrikcija i da su fokusirani na načine da se bezbedno otvori ekonomija i da privreda radi.\nTajno snimana, Trampova sestra rekla da on "nema principe"


Sve je spremno za jeftine stanove - izabrani izvođači radova\nIzvor: B92, 05.Apr.2019, 11:29\nBeograd -- Izabrani izvodjači radova na izgradnji stanova za snage bezbednosti u Kraljevu i Kragujevcu.\nMinistarstvo građevinarstva, saobraćaja i infrastrukture saopštilo je da je Vlada Srbije usvojila je zaključak o izboru izvođača radova na izgradnji 416 stanova za pripadnike snaga bezbednosti u Кraljevu i Кragujevcu koji su izabrani u postupku javne nabavke.\nGrađevinskim dozvolama, koje je ministarstvo izdalo sredinom februara, predviđena je izgradnja dve >> Pročitaj celu vest na sajtu B92 << zgrade u Кraljevu sa po 100 stanova i dve u Кragujevcu, sa po 108 stanova.\nRadove na izgradnji stanova u Кraljevu izvodiće konzorcijum firmi "Grading" iz Paraćina i "Rasing" iz Vršca, a vrednost tih radova je oko 776 miliona dinara bez PDV-a, dok je rok za završetak radova 480 dana od dana uvođenja u posao.\nZa izvođača radova na izgradnji stanova u Кragujevcu izabrana je grupa ponuđača koju čine građevinska firma SZTR "Ljuba invest" iz Paraćina, "Teming elektrotehnolodži" iz Niša i Građevinsko preduzeće "Morava IN" iz Кruševca.\nVrednost radova na izgradnji stanova u Кragujevcu iznosiće 844 miliona dinara, a rok za završetak radova je 480 dana od dana uvođenja u posao.\nNavedeno je da je za usluge stručnog nadzora za izvođenje radova u Кragujevcu i Кraljevu izabran Saobraćajni institut CIP, a na osnovu sprovedenih javnih nabavki.\nIzabrani izvođači za stanove snaga bezbednosti\nVlada Srbije usvojila je danas predlog preduzeća za izgradnju ukupno 416 stanova za pripadnike snaga bezbednosti u Kraljevu i Kragujevcu koji su izabrani u postupku javne nabavke...Građevinskim dozvolama koje je Ministarstvo građevinarstva, saobraćaja i infrastrukture izdalo sredinom februara, predviđena...


Purišić u Sarajevu: Neaktivnost jedan od izazova na tržištu rada :: Društvo\nOn je rekao da je stopa aktivnosti, mjerena Anketom o radnoj snazi u periodu od 2007-2019.g, za populaciju 15-64 godine, povećana sa 61,0% na 68,4%, dakle za 7,4%.\nNa povećanje aktivnosti radne snage, kako je rekao, djelovalo se mjerama koje unapređuju biznis ambijent, sa posebnim fokusom na razvoj preduzetništva i samozaposljavanja, reformom radnog zakonodavstva u cilju poboljšanja funkcionisanja tržišta rada, realizacijom mjera aktivne politike zapošljavanja, daljim razvijanjem socijalnog dijaloga.\nOn je podsjetio da država, fondovi Evropske unije, brojni investitori, ulažu značajna sredstva, što dovodi do novih zapošljavanja, te da je u mandatu rada ove Vlade rast zaposlenosti bio 2,3%-2017, 4,2%-2018, kao i 7,8% u periodu januar-novembar 2019. g.\nPurišić je istakao da su doneseni ili pripremljeni svi propisi iz radnog zakonodavstva koji su usklađeni sa evropskim zakonodavstvom i standardima MOR-a, što doprinosi efikasnosti tržišta rada. Posebno su, kako je rekao, važni novi Zakon o radu, mao i Zakon o posredovanju pri zapošljavanju i pravima za vrijeme nezaposlenosti.\nUčesnici konferencije bili su ministri rada i socijalnog staranja, predstavnici javih službi za zapošljavanje, inspekcije rada i socijalnih partnera iz zemalja Zapadnog Balkana.


NUNS: Prilikom smene Mihajlovića nije poštovana procedura - MediaSfera\nNUNS: Prilikom smene Mihajlovića nije poštovana procedura\nNezavisno udruženje novinara Srbije (NUNS) pozvalo je generalnog direktora Radio-televizije Srbije (RTS) Dragana Bujoševića da javno objasni zašto je Milivoje Mihajlović smenjen s pozicije direktora Radio Beograda. Bujošević tvrdi da Mihajlović nije smenjen, nego je razrešen jednog posla da bi radio drugi.\nNavodeći da prilikom smene Mihajlovića „nije poštovana procedura predviđena Zakonom o javnim servisima i Statutom RTS-a“, NUNS je u saopštenju ocenio da se nosioci ključnih funkcija u Javnom servisu ne mogu smenjivati i time diskvalifikovati bez ikakvog obrazloženja.\n„Javnost rada, upravljanja i odlučivanja RTS je njegova obaveza propisana članom šest Zakona o javnim servisima u kojem stoji da se odgovornost javnog medijskog servisa prema javnosti kao i uticaj javnosti na njegovo delovanje ostvaruje posebno: javnošću postupka imenovanja organa javnog medijskog servisa“, navelo je udruženje.\nNUNS je podsetio i da je članom 23 istog zakona propisano da generalni direktor predlaže Upravnom odboru imenovanje i razrešenje direktora programa.\n„Statut Javne medijske ustanove Radio-televizija Srbije precizira da Upravni odbor RTS-a u okviru svojih nadležnosti ‘imenuje i razrešava direktore Radija i Televizije a obrazloženu odluku o imenovanju donosi na predlog generalnog direktora i čini je dostupnom javnosti“, navelo je Nezavisno udruženje novinara Srbije.\nUpravni odbor Radio-televizije Srbije (RTS) razrešio je dužnosti direktora Radio Beograda Milivoja Mihajlovića, a za vršioca dužnosti postavio Milana Nedića, nekadašnjeg urednika Jutarnjeg i Beogradskog programa, objavljeno je ranije na sajtu javnog serisa.\nKako se navodi Mihajlović prelazi na dužnost pomoćnika generalnog direktora RTS-a.\nMilivoje Mihajlović se na mestu direktora Radio Beograda nalazio od jula 2015. godine.\nBujošević: Mihajlović nije smenjen nego razrešen\nGeneralni direktor Radiotelevizije Srbije (RTS) Dragan Bujošević rekao je da Milivoje Mihajlović nije smenjen sa mesta direktora Radio Beograda, nego je razrešen jednog posla da bi radio drugi.\nMihajlović je razrešen dužnosti direktora Radio Beograda da bi radio kao pomoćnik generalnog direktora RTS, rekao je Bujošević.\n„Pošto je izabrano lice, nije jednostavno mogao da pređe na drugo radno mesto, nego to može tek kada ga razreši onaj koji ga je birao, a to je Upravni odbor“, precizirao je generalni direktor RTS.\nTagoviBujošević Dragan Mihajlović Milivoje NUNS procedura RTS smena\nDosadašnji direktor Radio Beograda pomoćnik direktora RTS-a


Medojević: Danas je Svjetski dan socijalne pravde, a Crna Gora još uvijek nema strategiju o smanjenju siromaštva – Borba\nUjedinjene nacije su 2007. godine donijeli odluku da će 20. februar obilježavati kao Svjetski dan socijalne pravde jer se socijalni razvoj mora temeljiti na pravdi, solidarnosti i jednakosti među svim zemljama i unutar svake od njih, a socijalna pravda, jednakost i pravičnost čine temeljne vrijednosti svakog društvenog života.\nCrna Gora je po Ustavnom uređenju socijalna država i treba osigurati socijalno pravedno društvo u kojem sve osobe uživaju jednaka prava i imaju jednake mogućnosti za ostvarivanje svojih potencijala te ravnopravno učestvuju u svim aspektima života, poručuje predsjednica Fondacije Banke hrane Marina Medojević.\nObrazovanje je jedan od važnih faktora za smanjenje siromaštva i socijalne isključenosti, kao i povećanja mogućnosti u sferi rada i kvalitete života. Upravo zato je jednakost u obrazovanju i ujednačavanje i podizanje kvalitete uslova i standarda u svim školama ključan preduslov za ostvarivanje socijalne pravde, navodi ona.\nOdvajanje sredstava za školovanje djece iz socijalno ugroženih porodica do sticanja prvog zvanja i zapošljavanja je jedna od mjera umanjenja siromaštva i prvenstiva ozbiljne pojave cikličnog siromaštva tj prenošenje siromaštva sa roditelja na djecu.Plaćene knjiga i školski pribor, prevoz i užina, pomoć u učenju, do okončanja školovanja su samo neke od mogućih mjera, kazala je Medojević.\nDječiji dodatak prilagođen stvarnim potrebama djece je jedan od mehanizama koji država ima.Ograničenje dječjeg dodatka na troje djece u porodici kao i opredjeljenje da ga imaju samo djeca korisnika socijalne pomoći nakon šeste godine života, a ne sva djeca koja žive u nemaštini, je jedan vid diskriminacije, ističe ona.\n“Predškolsko vaspitanje i obrazovanje tretira se često kao socijalna usluga roditeljima, čuvanje djece, a ne kao važan faktor u ostvarenju kasnijih obrazovnih uspjeha učenika.Država mora imati više vrtića koji će biti besplatni za svu djecu koji žive u nemaštini, a služi umanjenju siromaštva i ublažavanju socijalnih razlika”, precizirala je Medojević.\nCrna Gora još nema Strategiju o smanjenju siromaštva u kojoj bi imali modele socijalnog stanovanja, besplatne kilovat sate tzv energetsku solidarnost, socijalne samoposluge, što su samo neki od načina za uklanjanje sistemskih problema s kojima su građani suočeni a na šta Banka hrane ukazuje duže od deceniju, poručila je ona.\nPronalazak posla i dalje ne znači kod nas izlazak iz siromaštva, jer je posao i dalje lakše izgubiti nego pronaći, pogotovo ljudima srednje i starije životne dobi.Najveći broj zaposlenih ima veoma niska primanja, tek nešto veća od minimalne zarade, te je i njima pomoć države, barem privremena neophodna, ističe Medojević.\nKljuč za uspostavljanje socijalne pravde nalazi se u otvaranju novih radnih mjesta, posebno onih koji pružaju sigurnost, odnosno boljoj dostupnosti rada onima koji su u teškoj socijalnoj situaciji.Zapošljavanje u stalni radni odnos, barem jednog člana u porodice gdje niko ne radi, je jedna od hitnih mjera koja bi se morala sprovesti, kazala je ona.\n“Pravo na stanovanje, zapošljavanje, zdravlje, obrazovanje, socijalnu zaštitu i pomoć su prava koja štiti Europska socijalna povelja, dokument Savjeta Evrope usvojen još 1961. godine. Smatra se „socijalnim ustavom Europe“, a posebno je usmjerena na zaštitu ranjivih grupacija: starijih osoba, djece, osoba s invaliditetom”\n“Pozivamo Vladu Crne Gore da riješi dva važna problema u oblasti socijalne i dječje zaštite:\n– Trošenje sredstava socijalne zaštite se moraju ograniči na ljude u stvarno teškom stanju socijalne potrebe”.\nSocijalni karton je način da spoznamo ko je u Crnoj Gori stvarno siromašan, kako bi pomoć dobili oni kojima zaista treba, istakla je Medojević.\n“Među postojećim korisnicima ima onih kojima pomoć nije potreba( fiktivno se razvode supružnici, imovina se prepisije na druge, imaju radionice, salone, transportna sredstva..) a na drugoj strani imamo dosta porodica (izgubili su posao, radili su na crnom tržište, naslednici su imovine koja se ne može podijeliti među naslednicima ili prodati…) , posebno sada u vrijeme korona. krize, koji nemaju mogućnosti ni da prehrane djecu a kamoli plate stanarinu i račune za struju”, saopštila je ona.\n“Veliki broj poslodavaca plaća radnicima minimalnu zaradu a ostatak daju u gotovini čime oštećuju zaposlene i budžet Crne Gore”\nInspekcijske službe korisnika socijalne pomoći i poslodavaca mora biti stručna, objektivna i kontinuirana u cilju smanjenja siromaštva i uspostavljanja socijalne pravde, poručuje Medojević.\nPrema privremeno ili trajno socijalno ugroženim društvenim grupama i pojedincima, treba graditi odnos koji izražava stalnu brigu o njima i ne dovodi ih u položaj da se osjećaju nekorisnim i nezaštićenim članovima društva, kazala je ona.\nPrevencija siromaštva nije odlika našeg sistema socijalne zaštite kao u socijalno odgovornim državama\n“U Crnoj Gori se, prema procjenama Monstata u 2019 , u riziku od siromaštva nalazi se 24.5 % građana, a još 12 % stanovništva je u riziku od socijalne isključenosti, što zajedno čini više od trečine stanovnika Crne Gore. Ne zaborovimo da je ovo statistika a u stvarnom životu su podaci još visočiji”, precizirala je Medojević.\nNajteže žive primaoci socijalne pomoći, minimalnih penzija i plata, jednoroditeljske porodice koje ne primaju ili povremeno primaju alimentaciju kao i nezaposleni. Svi oni imaju više puta manje prihoda od cijene minimalne potrošačke korpe i pomoć im je više nego neophodna, ističe ona.\n“Premošćivanje jaza između bogatih i siromašnih zapravo nije stvar pronalaženja novčanih sredstava, već ispravnog oporezovanja bogatstva i postavljanja prioriteta u njegovom trošenju”\nSistemski se mora raditi na obezbedjivanju pravne i zdravstvene podrške, smještaja, hrane, psihološke pomoći, pronalaženje posla, ugroženih članova društva, navela je Medojević.\nNaše iskustvo u direktnom radu sa siromašnima nas je uvjerilo u neophodnost aktivnog uključivanja države i njenih institucija u uspostavljanju i unapredjivanju pravovremene, efikasne i sistemske zaštite i podrške ugroženih, poručuje ona.\nBez podrške, partnerstva, saradnje svih članova u zajednici neće biti moguće dostizanja društva koje se temelji na vrijednostima koje čine solidarnost, pravednost, sloboda i jednakost\n“Ne samo danas kada je Svetski dan socijalne pravde i promocija jednakih prava i mogućnosti za sve, moramo raditi svakodnevno na rješavanju ovih problema , jer se tiču svih nas”, zaključila je Medojević u svom saopštenju.\nOsaka je šampionka Australijan opena\nHumana zena, ciljem suprugu i njoj je veliki nesojluk i nepravda nanijeta. Njemu koliko se Borio, njoj kolko je gladnih nahranila.


Evropa donosi izvesnost - Dnevni list Danas\nPočetna » Dijalog » Lični stavovi » Evropa donosi izvesnost\nDimitrije Boarov Ako ostavimo po strani mučno pitanje zašto je Srbija i osam godina posle Petog oktobra ponovo na klackalici između evropske orijentacije i „povratka nazad preko Karpata“, moramo priznati da će drugi krug predsedničkih izbora doista biti ponovno izjašnjavanje o dva dijametralno suprotstavljena projekta budućnosti naše zemlje.\n0Piše: DanasOnline 24. januara 2008. 00.00\nDimitrije Boarov Ako ostavimo po strani mučno pitanje zašto je Srbija i osam godina posle Petog oktobra ponovo na klackalici između evropske orijentacije i „povratka nazad preko Karpata“, moramo priznati da će drugi krug predsedničkih izbora doista biti ponovno izjašnjavanje o dva dijametralno suprotstavljena projekta budućnosti naše zemlje. Svi oni koji smatraju da je takva dramatična polarizacija veštačka i izmišljena radi izbornog interesa „srpskih evropejaca“ – ili su skriveni simpatizeri radikalne, antizapadno-nesvrstane opcije Tomislava Nikolića ili imaju duboki strah od evropskih izvesnosti, to jest muči ih strah od predvidljivosti politike Evropske unije. A tamo gde su pravila igre kruta i predvidljiva, ekonomiji je obično bolje, dok lokalni politički čarobnjaci imaju manje prostora za promovisanje svojih zavetnih misija.\nU stvari, projekat evropskog puta Srbije, koji zagovara predsednik Boris Tadić, uglavnom je formulisan, a projekat Tomislava Nikolića do danas nije eksplicitno objašnjen, osim što on sam tvrdi da je „dostojanstven“. Suštinski, Nikolićev narodnjački projekat je, jednostavno rečeno, pravoslavno-komunistički, ma šta to značilo. Odnosno, on je nedostojanstveno proruski, pa se Nikolić, s pravom, podsmehnuo Tadiću i Koštunici, otvorenim pismom predsedniku Putinu, što sada žure u Moskvu da potpišu famozni energetski aranžman. Naime, Nikolić tim pismom (za čije objavljivanje je verovatno dobio saglasnost ruskog ambasadora u Beogradu) indirektno kaže – možete Rusima dati i ovo i ono, ali nikada im ne možete dati sve – dok sam im ja upravo to ponudio. Tim tekućim povodom mora se primetiti da bi Tadić morao da povede računa o objektivnim granicama taktičke politike: i Evropa, i Kosovo, i Rusija, i ko zna šta još.\nNo, iako je o evropskoj orijentaciji pisano veoma mnogo, neke stvari se moraju sada reći mnogo jednostavnije i grublje, pa je logično što je Tadić na startu svoje dodatne kampanje, u Kikindi, rekao da je evropski put Srbije bez alternative. Sirovo rečeno, Srbija je u Evropsku uniju zapravo već „ušla“ još pre godinu dana, kada su se u njoj našle i Rumunija i Bugarska – pa se bukvalno sa svih strana (pa i one istočne) našla okružena zemljama Evropske unije ili onima koji joj teže. A svak zna onu Napoleonovu izreku da je politika jedne države u njenoj geografiji. Ako neko ovde primeti, eno usamljene Švajcarske okružene sa EU sa svih strana, toga za kaznu treba naterati da pročita bar jednu skraćenu istoriju evropskog protestantizma i uloge Ciriha i Ženeve u njoj.\nDakle, ako ne zatražimo prijem u Evropsku uniju po jasnim pravilima koja se postavljaju pred svaku od država koja to traži, naći ćemo se u ponižavajućoj i nedostojanstvenoj poziciji da naš ekonomski položaj i svaka naša privredna akcija zavise od milosti Evropske unije i od njenog interesa da pripitomi i Srbiju, kad je geografski već tu, u jednoj balkanskoj dolini. Ako uđemo u evropski proces, imaćemo i pravo da „bez saginjanja“ tražimo ono što spada svakome ko je sa Briselom potpisao ugovor o pristupanju.\nZatim se treba upitati ima li Srbija vremena da čeka neka bolja vremena i neke bolje uslove prijema u Evropsku uniju? Siromašna Srbija nema vremena ništa da čeka. Ni Rusija, ni Belorusija, ni bilo koja druga zamišljena svetska prijateljica nema „pretpristupne fondove“ od najmanje milijardu evra godišnje, a verovatno i više (Rumunija je izvukla 30 milijardi evra još pre ulaska u Uniju), a Srbiji je godišnje potrebno najmanje dve milijarde evra stranih ulaganja u narednih pet godina – samo da bi se vratila na nivo društvenog proizvoda od pre trideset godina. Srbiji je najhitnije potrebno i evropsko tržište radne snage da bi njeni ljudi mogli ponovo da krenu i trbuhom za kruhom – dok se ovde ne pokrenu neki ozbiljniji poslovi. Ironija je u tome što će najverovatnije upravo glasači radikala pomreti od gladi dok Nikolić ne razvije poslove s Kubom i Mijanmarom – dok bi bez evropskih viza mogli bar leti brati narandže u Španiji za hiljadu evra mesečno (kako to već rade Rumuni, pa temišvarske fabrike u sezoni branja nemaju dovoljno radnika).\nAko na predsedničkim izborima pobedi Nikolić, ko može isključiti pokretanje duboke političke krize u Srbiji, koja će prvo rezultirati ne samo odustajanjem mnogih stranih investitora od ulaganja u našu zemlju, nego verovatno (naglasimo to) i masivnim bekstvom domaćeg kapitala u inostranstvo. Na tu opasnost, da i domaći investitori krenu na sigurnije lokacije, ukoliko iz srpske ekonomije nakon predsedničkih izbora iščeznu „stabilnost i predvidljivost“, ukazao je ovih dana i ekonomista dr Danilo Šuković iz Instituta društvenih nauka u Beogradu (Biznis od 22. januara). Uostalom, odluke vlasnika kapitala uvek su najpouzdaniji indikator procene validnosti jedne ili druge državne orijentacije – jer njih ne zanima ko je stavio ili skinuo neku kokardu dok traju izborni mitinzi.


AOM: Tužilaštvo hitno da reaguje na orkestritane napade na Krik i urednika Stevana Dojčinovića\nAsocijacija onlajn medija sa nevericom posmatra kako se prorežimski tabloidi već dva dana obrušavaju napadima i neistinama na redakciju portala Krik iz Beograda.\nOvi napadi su usledili samo zato što su novinari Krika radili svoj posao i informisali javnost o vezama kriminala i vrha aktuelne vlasti.\nAOM upozorava sve nadležne institucije, a posebno Tužilaštvo, da moraju hitno da reaguju na orkestritane napade na Krik i urednika Stevana Dojčinovića, jer će u suprotnom postati saučesnici u kršenju zakona i targetiranju novinara.\nSvedoci smo da se ovakvi napadi na nezavisne istraživačke medije dešavaju upravo onda kada funkcioneri iz aktuelne vlasti žele da prikriju značaj priča do kojih novinari dolaze i da obezvrede njihov rad, targetirajući ih kao neprijatelje države ili kriminalce.\nAOM, čiji je Krik član, poziva i međunarodne organizacije da hitno stanu u odbranu nezavisnog novinarstva u Srbiji, jer je dosadašnja praksa pokazala da i posle svih prijava, ovakvi slučajevi u domaćem pravnom sistemu ostaju nekažnjeni i čak neprocesuirani.\nGrađani Srbije, takođe, treba da budu svesni da su ovakvi napadi na nezavisne medije zapravo napadi na njihovo pravo da budu informisani.\nPodsećamo da je Krik od svog osnivanja objavio desetine priča i dokumenata, kao i baza podataka koje su javnosti otkrile neke od najvećih afera u Srbiji i koje su se pokazale kao istinite.\nBeograd, 10. marta 2021.\nRSF: Osuda pritiska na medije u Srbiji\nSĆF: U zemlji u kojoj su posle prljavih kampanja ubijani novinari nikada ne bi smeli da se događaju napadi kao što je ovaj na KRIK\nGligorijević: Licemerje vlasti povodom kritika objavljivanja iskaza kriminalaca (VIDEO)\nAOM KRIK Napadi na KRIK\n← NDNV: Napadi na KRIK pokušaj diskreditacije činjenica\nNDNV: Nastavljaju se napadi na Gruhonjića →


Šta se krije iza „Novog pokreta“, ko su ljudi koji ruše Milorada Dodika? – Magazin Plus\nHome/-TopSLIDE/Šta se krije iza „Novog pokreta“, ko su ljudi koji ruše Milorada Dodika?\nŠta se krije iza „Novog pokreta“, ko su ljudi koji ruše Milorada Dodika?\nIsto tako, nema govora o tome da će bilo ko od mladih opozicionih lidera (Jelena Trivić, Draško Stanivuković…) napustiti matične stranke PDP i SDS.\nBorislav Borenović je kroz poslanički rad i vođenje PDP-a dokazao da se radi o ozbiljnom, odmjerenom, modernom političaru evropskog kova. Isto tako, Mirko Šarović se u periodu 2014. – 2018. godina pokazao kao najbolji ministar u Savjetu ministara Bosne i Hercegovine. Nema sumnje da se radi o ljudima koji u slučaju pobjede 2022. godine imaju kvalitet za vršenje najozbiljnijih izvršnih ili zakonodavih funkcija.\nOvo je najveća šansa "Zmajeva" u okršaju na Grbavici…


OEBS: Dve trećine žena na Balkanu žrtve nasilja\nSa predstavljanja izveštaja OEBS-a u Briselu\nOrganizacija za evropsku bezbednost i saradnju (OEBS) je objavila izveštaj o nasilju nad ženama i devojčicama, koji je rezultat istraživanja sprovedenog u 2018. godini u zemljama Istočne i Jugoistočne Evrope.\nIstraživanje je sprovedeno u Albaniji, Bosni i Hercegovini, Crnoj Gori, Severnoj Makedoniji, Srbiji, Kosovu, Moldaviji i Ukrajini.\nRezultati istraživanja ukazuju na to da je 70 procenata žena sa teritorije Zapadnog Balkana, Moldavije i Ukrajine doživelo neki oblik nasilja.\n"Više od dve trećine žena koje žive u ovim regionima misle da je nasilje uobičajeno u njihovim zajednicama. Jedna petina njih misli da je nasilje vrlo uobičajeno", istakao je Thomas Greminger, generalni sektera OEBS-a.\n"To su neprihvatljive činjenice kako sa ljudskog aspekta, tako i sa aspekta bezbednosti i stabilnosti, ali i ekonomskog i socijalnog stanja društva", istakao je Thomas Greminger.\n"Podaci iz ankete ukazuju na to da verovanja u žensku pokornost, poslušnost supružnika i ćutanje okoline, nastavlja da opstaje u regionu i da one žene koje imaju takvo verovanje, imaju veću verovatnoću da kažu da su doživele nasilje", stoji u izveštaju OEBS-a.\n"Prepreke u traženju pomoći su ukorenjene u stavovima koji ućutkuju žene i štite zlostavljača, kao i zbog nedostatka poverenja žena u vlasti da mogu da im pomognu ili da ih zaštite", navodi se u izveštaju gde se priznaje da većina žena, u slučaju da dožive nasilje, ne znaju šta da rade i nisu obaveštene o postojanju lokalnih specijaliziranih organizacija koje nude podršku.\n"Interesantno je da nema tako velike razlike u podacima dobijenim iz ovog istraživanja. Cifre su toliko mračne da je svakom političaru jasno da se nešto mora preduzeti", ocenio je Thomas Gremingerm, generalni sekretar OEBS-a.


Novi detalji /Tužilaštvo BiH o užasu u Sarajevu: Radi se o osjetljivom slučaju / Radio Sarajevo\n27. 01. 2022. u 15:04:00 Radiosarajevo.ba\nTužitelj iz Odsjeka za borbu protiv trgovine ljudima i ilegalnih migracija u Tužilaštvu BiH koordinirao je rad i aktivnosti pripadnika Granične policije BiH i Službe za poslove sa strancima BiH, u svezi lociranja i hapšenja osumnjičenih osoba za krivična djela međunarodne trgovine ljudima, kao i pružanja zaštite žrtvama.\n"Radi se o vrlo osjetljivom predmetu u kojem su identificirane žrtve malodobne osobe iz migrantske populacije, koje borave u BiH i koje su zbog situacije u kojoj se nalaze posebno ugrožene, te su po instrukciji postupajućeg tužitelja, smještene u odgovarajuće objekte za pružanje zaštite žrtvama, gdje će im se pružiti adekvatna zaštita", saopćeno je iz Tužilaštva BiH.\nOsumnjičeni počinitelji također su iz migrantske populacije koja boravi u BiH.\n"Postupajući tužitelj će nakon provedenih istražnih radnji i ispitivanja osumnjičenih donijeti odluku o daljim aktivnostima prema osumnjičenim osobama. Istraga se intenzivno nastavlja, sa ciljem utvrđivanja svih okolnosti povezanih sa izvršenjem ovog teškog kaznenog djela iz oblasti trgovine ljudima", navodi se u saopćenju Tužilaštva BiH.\nPodsjetimo, pripadnici Središnjeg istražnog ureda Granične policije BiH su, zajedno s Jedinicom za podršku i kontrolu Istok i Službom za poslove sa strancima, došli do saznanja da je više osoba, državljana Pakistana, na štetu drugih maloljetnih osoba koje se nalaze u prihvatnom centru u Blažuju, počinilo krivično djelo međunarodna trgovina ljudima, seksualnom eksploatacijom.\nTakođer, pronađene su maloljetne osobe, potencijalne žrtve krivičnog djela trgovina ljudima, koje će biti smještene u sigurnu kuću do okončanja postupka", saopćeno je iz GP BiH.\nTagovi: Tužilaštvo BiH Pakistanci Blažuj\nMUP USK / Uznemirujući snimak: Pronađen mrtav migrant kod Bihaća


RTCG - Radio Televizija Crne Gore - Nacionalni javni servis :: Region :: Šmit građanima BiH obećao pomoć za bolju budućnost\n03. 08. 2021. 06:24 >> 06:24 3\nOsim Šmita, zvanicama su se na prijemu obratili i bivši visoki predstavnik Valentin Incko, državni sekretar u Ministarstvu spoljnih poslova Njemačke Miguel Berger i predsjedavajući Predsjedništva BiH Željko Komšić.\nNovoimenovani visoki predstavnik u BiH uputio je video poruku građanima BiH u kojoj je naveo da preuzima dužnost čvrsto odlučan da pomogne ljudima.\nRekao je da će upotrijebiti svu svoju snagu, uticaj, veze i iskustvo da osigura da zemlja i njena djeca imaju dobru budućnost i da se njihove nade u bolji život ispune, jer to ljudi zaslužuju: život u miru, sigurnosti, propraćen neophodnim ekonomskim napretkom.\nSmatra da se BiH mora vratiti na političku agendu međunarodne zajednice i EU, a naveo je da će se jako truditi da to postigne.\nNaglasio je da cilj mora biti jačanje BiH kao pouzdanog člana zajednice država, kao i podrška naporima zemlje da postane dio evropskih integracija, a da put do tog cilja definitivno nije jednosmjerna ulica.\nBIH BiH Kristijan Šmit\nU BiH preminulo 39 osoba, 324 novopozitivna\nU BiH opet blizu hiljadu novozaraženih, preminulo 15 ljudi


Kolumbijac zadužio dres Sampdorije - Sportske novosti\nNaslovna Fudbal Transferi Fudbal Kolumbijac zadužio dres Sampdorije\nKolumbijac zadužio dres Sampdorije\nReprezentativac Kolumbije – Džejson Muriljo od naredne sezone nastupaće u dresu italijanskog prvoligaša – Sampdorije, potvrđeno je na oficijalnom sajtu ovog kluba.\n27-godišnji Muriljo koji igra na poziciji štopera, stigao je u redove Samporije na jednogodišnju pozajmicu (vrednu 2 miliona eura) iz ekipe Valensije, a narednog leta italijanski klub ima obavezu da otkupi njegov ugovor u celosti za dodatnih 12 miliona eura.\nKolumbijac ima iskustva igranja u prvenstvu Italije, jer je u periodu od 2015. do 2018. godine bio član milanskog Intera. Drugi deo protekle sezone, takođe je proveo na pozajmici u dresu Barselone za koju je odigrao samo četiri utakmice u svim takmičenjima.\nPrethodni tekstViceprvak Francuske doveo golmana\nSledeći tekstTiket dana – 14. jul 2019.


ŠEST FITNES ODLUKA: Počnite odmah sa primenom ovih saveta i rezultati će biti neverovatni! • HAPPYTV.RS\nŠEST FITNES ODLUKA: Počnite odmah sa primenom ovih saveta i rezultati će biti neverovatni!\nSigurno ste primetili sve više organizovanih trka na 5 ili 10 kilometara, gradskih ili brdskih, dnevnih ili noćnih o kojima često bruje društvene mreže. Ukoliko vas ovaj trend privoli da zavolte trčanje i istrčite svoju prvu trku, ma koliko duga bila, sav hajp je bio opravdan. A i trčanje je nešto najjednostavnije i najprirodnije kada se aktivnosti na otvorenom u pitanju.


subota, 26. decembar 2015. 22:00h\nRođendanski koncert bendova “Raskid13” i “Goatmare & The Hellspades”, 26. decembra u 22 sata\nOvo će ujedno biti i dvostruka promocija novih singlova oba benda, tako da će publika premijerno moći da čuje nove pesme.\nPrvi rođendan benda Raskid13 donosi dve nove pesme, "Izbačena", za koju je nedavno snimljen spot/žurka i "Želim da znaš", koju će krasiti šaljivi lyric video. Obe pesme su na veliko zadovoljstvo benda osvojile srca mnogobrojnih fanova na poslednjih nekoliko koncerata, a sada će biti predstavljene i pančevačkoj publici.\nGoatmare & The HellSpades ovom prilikom slavi uspešnih 5 godina od prvog nastupa, i nakon kraće pauze, svojoj posvećenoj i sve brojnijoj publici predstavlja novu postavu benda i poklanja novi singl "Moja si" koji su fanovi strpljivo čekali.\nDrugi singl pod nazivom "Raspa-la-la", najavjen je za januar 2016. godine i najaviće novi album pod nazivom "Decomposed" koji će izaći u toku godine.\nPodršku i prijateljstvo svojim nastupom pružiće gosti iz benda Counterfate, koji je sredinom septembra izbacio svoj prvi album, "Chasing Life". Album je dobio odlične kritike i recenzije i bend će naredni period provesti u promovisanju tog izdanja novim koncertima.\nOvo će ujedno biti i poslednji koncert održan u dvorani Apolo u ovoj godini.\nCena ulaznice je 150 dinara, i biće dostupne na dan koncerta, navodi se u pozivu organizatora.\nDatum: subota, 26. decembar 2015.\nkoncert u Apolu\nAkustična verzija pesme "Želim da znaš" benda Raskid13 koja će ovih dana dobiti i studijsku verziju


by Mobilni Magazin · Published December 26, 2016 · Updated December 26, 2016\nZahtev za zaštitu patenta u Evropskoj uniji i Sjedinjenim Državama otkrio je neobičnu novu opciju Samsungove perjanice koja bi trebalo da se pojavi tokom sledeće godine.\nNova opcija, nazvana Beast mode, opisana je u zahtevima koje je Samsung predao telima zaduženim za patente u Evropskoj uniji i Sjedinjenim Državama.\nU pratećoj dokumentaciji nema mnogo pojedinosti koje otkrivaju šta to tačno u Samsungu pripremaju. Opisana je kao softverska opcija koja će omogućiti poboljšavanje brzine i performansi mobilnog telefona.\nVeć je poznato da beta izdanje operativnog sistema Android Nougat za seriju pametnih telefona S7 ima niz režima rada namenjenih poboljšanju rada smartfona, poput režima za igranje i za zahtevne zadatke. Da li će “zverski” režim rada otići još korak dalje?\nAko je verovati glasinama i nagađanjima, Galaxy S8 bi trebalo da dođe s 10-nanometarskim procesorom, verovatno Snapdragonom 835 ili ekvivalentnim Exynosom – kao i osam GB RAM-a.\nUkoliko imate neki od starijih Samsung modela koji želite da prodate, pogledajte otkup Samsung mobilnih telefona.\nTags: mobilni telefonaotkup mobilnih telefonasamsungtelefoni\nNext story Kako napraviti rezervnu kopiju Android uređaja?\nPrevious story U 2017. godinu ulazi 2.6 milijardi korisnika smartfona


► Dodik: Od večeras u RS policijski čas, zabrana kretanja od 20 časova do pet\nOn je naveo da će kazne za one koje budu kršili pravila biti drastične, od 500 konvertibilnih maraka (oko 250 evra) do zatvorske kazne.\nDodik je najavio da će biti uvedena i mera potpune zabrane kretanja osobama starijim od 65 godina.\n"Situacija je veoma ozbiljna, ne možemo da tolerišemo ponašanje neodgovornih pojedinaca. Mi smo u opasnosti, tek ulazimo u teško stanje, nismo se odbranili", kazao je.\nDodik je rekao i da su na granici postavljeni šatori u koje će biti smešteni državljani BiH koji stižu iz inostranstva, navodeći da će tamo sprovoditi medicinska trijaža, odakle će neki, posle testiranja na korona virus, ići u medicinski šator, a ostali putem saradnje sa lokalnim zajednicama u opštine gde imaju mesto boravka.\nKorona virus za sada nije ušao u zdravstveni sistem, sutra u Beogradu na sastanku s Vučićem\nSrpski član Predsedništva BiH Milorad Dodik izjavio je danas da za sada korona virus nije ušao u Univerzitetsko-klinički centar (UKC) u Banjaluci.\n"Za sada smo to sprečili", kazao je Dodik.\nPrema njegovim rečima, tek u maju će se znati da li je RS "u južnokorejskom ili milanskom scenariju".\nOn je najavio da će biti formiran lekarski tim za praćenje situacije na čijem čelu će biti doktor Nenad Stevandić.\nDodik je rekao da će ponovo tražiti da Centralna banka BiH smanji stepen obaveznih rezervi komercijalnih banaka, kako bi banke pomogle budžetima entiteta da budu likvidni.\nPrema njegovim rečima, štete u privredi biće orgomne, prihodi će biti smanjeni, ali će stvarne posledice biti poznate tek u narednom periodu.\n"Ono što smo skupili za investicije, moraćemo usmeriti na sanaciju", kazao je Dodik.\nOn je najavio da će sutra otputovati u Beograd na sastanak s predsednikom Srbije Aleksandrom Vučićem, sa kojim će razgovarati o pomoći Srbije u medicinskoj opremi za bolnice u RS, pre svega respiratora.\nPrema njegovim rečima, RS bi trebalo da putem UNDP dobije 25.000 testova za korona virus.\nDodik je kazao da je obećana i pomoć Turske BiH, da se razgovara i sa predstavnicima Kine, kao i Evropske unije kako bi BiH mogla da nabavi potrebnu medicinsku opremu.\nSrpski član Predsedništva BiH je ponovo najavio mogućnost kontrole međuentitetske linije razgraničenje, navodeći da takva odluka ne bi imala političku pozadinu, niti je reč o nekoj secesionističkoj politici, već bi ta mera bila uvedena kako bi se zaštitilo zdravlje stanovništva RS.


Više građana i novinara je na protestima početkom jula 2020. videlo neke od pripadnika Belivukove grupe koji su uhapšeni 4. februara 2021. i protiv kojih je Tužilaštva za organizovani kriminal podnelo Zahteva za sprovođenje istrage. Prema onom što se videlo na protestima, pripadnici Belivukove grupe su tamo bili po posebnom zadatku, koji su mogli dobiti samo od nekog predstavnika vlasti kojoj nisu odgovarali protesti. Bili su okolnim kafićima i u parku prekoputa Skupštine i kontaktirali su sa osobama u civilu koje su imale motorole i ličili su na predstavnike bezbednosnih službi.\nTakođe Belivukovim saradnicima su u vreme protesta prilazili mlađi pripadnici navijačkih grupa koji su ispred same Skupštine izazivali nerede gađajući policiju. Advokat Božo Prelević je tada izjavio za NIN: „Primetio sam pripadnike navijačke grupe Partizana Janjičari, koja uživa odranije svu zaštitu vlasti.“\n20210129 tanjug rade prelic beograd Di021764443\nJanjičari su ista grupa koju je Belivuk preimenovao u Principe. Ispred Skupštine je viđen Ivan Ristić, tada pomoćnik direktora policije Vladimira Rebića, koji je po svemu sudeći na terenu rukovodio hapšenjima i prebijanjem građana, među kojima nije bilo huligana.\nDa je vlast koristila pripadnike ove grupe u još nekim prilikama poznato je odranije. Tako je Krik 2017. na inauguraciji predsednika Srbije identifikovao među obezbeđenjem Borka Aranitovića, koji je bio pripadnik grupe ubijenog Aleksandra Stankovića, zvanog Sale Mutavi, i Belivuka, kako fizički napada novinare i građane. Aranitović se vidi i na snimku od 2015. kao obezbeđenje kluba Tilt, kada Stanković prebija Zorana Jakšića, koji je kasnije kao jedan od vođa klana Amerika osuđen u Peruu zbog krijumčarenja kokaina. Milovan Tadić (33), koji je priveden takođe 4. februara i četrnaesti je u zahtevu tužilaštva, ranije je optužen da je kao šef obezbeđenja Tilta, nasmrt pretukao Slobodana Vukića, krajem 2015. Tadić se branio sa slobode, a to suđenje još nije okončano. Insajder je na inauguraciji identifikovao navijača Partizana Marka Todorova koji je pretio njihovoj novinarki.\nSale Mutavi 04_RAS_foto dusan milenkovic\nPripadnici Belivukove grupe su više puta fotografisani sa Danilom Vučićem, punoletnim sinom predsednika. Na svetskom prvenstvu u fudbalu u Rusiji 2018. sin predsednika je fotografisan sa Borisom Karapandžićem, koji je isto uhapšen 4. februara i osmi je u zahtevu tužilaštva. On je bio na toj utakmici i pored presude za ubistvo, a i do poslednjeg hapšenja nalazio se na slobodi. Vučić junior je fotografisan i sa Aleksandrom Vidojevićem - Acom Rošavim, koji je ranije bio važan član grupe Belivuka, stojeći na tribinama odmah pored njega.\nVidojević je takođe bio u Rusiji na utakmici, a novinarki Krika su njegovi saradnici oduzeli telefon, kada ga je fotografisala u beogradskom restoranu sa Danilom Vučićem. Inače, Vidojeviću i još šestorici se sudi zbog demoliranja kluba Komitet. Zanimljivo je da je tamo jedan od glavnih advokata odbrane Nikola Ristović koji pored Dejana Lazarevića, ranijeg Šarićevog advokata, zastupa sada Belivuka. Advokat Ristović pored Belivuka brani najmanje još petoricu osumnjičenih da su deo njegove grupe. Njegov klijent je i Marko Miljković, optužen da je sa Belivukom organizator grupe.\nNa bakljadama i protestima između ostalih učestvovali pripadnici huliganske grupe Anti Romi koji su pod Belivukovom grupom.\nO povezanosti sa predstavnicima vlasti - višegodišnjim sekretarom Vlade Srbije Novakom Nedićem i visokim rukovodiocem Žandarmerije Nenadom Vučkovićem, koji je sa Belivukom i Stankovićem ranije predvodio navijanje, NIN je pisao od 2016, a poslednji put u dva prethodna broja. Ranije smo pisali i da pojedinci u policiji sumnjaju da su pripadnici grupe Aleksandra Stankovića i Veljka Belivuka učestvovali u noćnom rušenju u Savamali.\nZa sada se u istrazi Belivukova grupa tereti da je delovala od 2019, čime je preskočen period nastajanja i jačanja ove grupe, čemu je i javnost bila svedok gledajući dešavanja na tribinama. Belivuk i još 21 pripadnik grupe, kao i naknadno osumnjičeni A. Š. terete se da su kao organizovana kriminalna grupa odgovorni za ubistvo Milana Ljepoje, kome se sudilo kao članu Pink pantera, kao i za ubistva navijača Gorana Veličkovića i Zdravka Radojevića. U Zahtevu za sprovođenje istrage se navodi da je Ljepoja odveden 9. decembra 2020. u kuću u Ritopeku za koju se navodi da je imala najsavremeniji video-nadzor. Prema navodima tužilaštva, na istom mestu su „lišeni života“ Radojević 10. novembra 2020. i Veličković 3. avgusta 2020.\nProtest u Beogradu_060417_RAS foto Vladimir ZIvojinovic (12)\nNovi načelnik Uprave kriminalističke policije Bogdan Pušić je na TV Pink pročitao spisak sa još 10 imena uglavnom mlađih muškaraca koji se vode kao nestali. Neki od njih su nestali 2018, a grupa se za sada tereti za delovanje od 2019. Policajac Pušić je ovo pročitao, kada ga je na to podstakao „analitičar“ Božidar Spasić, koji je čest gost televizija sa nacionalnom frekvencijom. Spasić je trenutno osuđen u Belgiji na doživotan zatvor kao organizator ubistva dok je bio rukovodilac DB-a 1990.\nU sva tri ubistva - Ljepoje, Veličkovića i Radojevića - tužilaštvo navodi da su učestvovali organiza tori grupe Belivuk i Miljković, kao i Vlada Draganić. Da su učestvovali u ubistvu Ljepoje terete se još Dejan Tešić i Marko Andrić. Za ubistvo Veličkovića osumnjičen je još Vuk Vučinić, a za ubistvo Radojevića terete se, pored trojice koja su osumnjičena za svako ubistvo, još Nemanja Lakićević i Marko Budimir. Tužilaštvo navodi i da su u ubistvima učestvovale i za sada nepoznate osobe.\nPrilikom hapšenja kod osumnjičenog Željka Kodžića pronađene su dve lovačke puške, IŽS i crvena zastava, kao i dva pištolja crvena zastava. U stanu Vlade Georgieva, koji se ranije zvao Dragan Sekulić, dan posle privođenja je pronađen pištolj glok 19 sa 16 metaka. U prostorijama FK Partizan je pronađena puška sa nišanom i 32 metka, pištolj sa izbrisanim serijskim brojem, kao i oko 100 grama kokaina, heroina i marihuane. Doskorašnji rukovodilac FK Partizan Vladimir Vuletić je u emisiji Utisak nedelje tvrdio kako je policija redovno obilazila ove prostorije, koje je ova grupa koristila godinama unazad, pred svaku utakmicu.\nSvi osumnjičeni terete se i za distribuciju droge i za kriminalno udruživanje, ili tačnije - udruživanje radi vršenja krivičnih dela. Potpredsednica Stranke slobode i pravde Marinika Tepić je pokazala fotografiju na kojoj se vidi kako Vladimir Grek, koji je po redu 20. na zahtevu tužilštva za istragu protiv Belivukove grupe, izlazi iz odbora SNS u Pančevu. Ona je navela da je on tada dobio instrukciju da se počne sa bakljadama na krovovima. U NIN-u smo ranije pisali da su u bakljadama, na koje je sa govornice Skupštine pozvao tadašnji i sadašnji poslanik SNS-a Vladimir Đukanović, između ostalih učestvovali pripadnici huliganske grupe Anti Romi koji su pod Belivukovom grupom. Pripadnici sa obeležjima Anti Roma su viđeni i na protestima kako učestvuju u neredima i neki od njih su prilazili Belivukovim saradnicima.\nSlučaj grupe Belivuka, koji je počeo kao mnogi pre toga kampanjom u režimskim medijima, otvorio je niz nezgodnih pitanja za vlast. Sama akcija je, po rečima predsednika Srbije Aleksandra Vučića, pokrenuta na njegovu inicijativu, što je otvorilo pitanje da takve akcije ne mogu da se sprovode bez njegovog odobrenja. Zato se čini i da je on jedini koji može da odobri davanje odgovora na brojna otvorena pitanja. Verovatnije je da će se pre dobijanja odgovora i slučaj Belivuk naći u izveštaju Evropske unije kao Krušik, Savamala, Jovanjica i Telekom.\nDramatično iščekivanje novog premijera Srbije, kad je tek izabrani predsednik Aleksandar Vučić morao da imenuje nekoga na svoje pređašnje mesto, bili su nalik višednevnom kvizu u kome se krug kandidata - broj, a ne imena - sužavao iz dana u dan do konačnog rešenja. Tada je Ana Brnabić prvi put postala premijer.


Premašen očekivani maksimum temperature za Beograd - Info 24\nPremašen očekivani maksimum temperature za Beograd\nRedakcija August 5, 2017\t0 Comments\nTemperatura u Beogradu je posle podne dostigla 39,01 stepen Celzijusa, što je za 0,1 stepen više od današnje prognozirane maksimalne temperature za glavni grad, rečeno je “Tanjugu” u Republičkom hidrometeorološkom zavodu Srbije.\nZa koliko stepeni će biti oborena prognozirana temperatura za Beograd biće poznato večeras kada se obrade svi podaci, rečeno je u RHMZ-u.\nInače, Zavod je izdao upozorenje za područje cele Srbije na visoke temperature do 10. avgusta.\nNa teritoriji cele Srbije, danas i sutra (5. i 6. avgusta) maksimalna očekivana temperatura biće od 37 do 42 stepeni Celzijusa.\nTople će biti i noći, u većini mesta tropske sa minimalnom temperaturom iznad 20 stepeni.\nPočetkom naredne sedmice očekuje se osveženje, a potom će u sredu i četvrtak ponovo biti osetno toplije sa temperaturom od 35 do 40 stepeni.\nPrema najavi RHMZ-a, u Srbiji će i sutra biti veoma toplo sa maksimalnom temperaturom od 37 do 42 stepena, a uveče i u toku noći ka ponedeljku na severu i zapadu očekuje se lokalna pojava kratkotrajnih vremenskih nepogoda sa gradom i olujnim vetrom.\nVetar će biti slab, istočni i jugoistočni. Jutarnja temperatura od 15 do 26 stepeni, a najviša dnevna od 36 do 42 stepena Celzijusa.\nU toku noći na severu i zapadu osveženje sa pojačanim severozapadnim vetrom, pljuskovima i grmljavinom, a lokalno su moguće i kratkotrajne nepogode sa gradom i olujnim vetrom.\nPrema izgledima vremena do 13. avgusta, u ponedeljak promenljivo oblačno, ponegde sa kratkotrajnom kišom ili lokalnim pljuskovima sa grmljavinom, na jugu i istoku malo, a u ostalim krajevima i osetno svežije.\nPosle podne na severu i zapadu uglavnom suvo.\nOd utorka do petka pretežno sunčano uz porast temperature. U sredu i četvrtak ponovo veoma toplo sa najvišom temperaturom od 35 do 40 stepeni.\nOd petka postepeno svežije sa lokalnim pljuskovima i grmljavinom.\nTags: beograd, info24, rhmz, vreme, www.info24.rs\nVALJEVO: VEČERAS I KONCERT NATAŠE BEKVALAC\nBanjaluka, venci za ubijene i nestale Srbe u "Oluji"


Indira Hadžagić 30 novembar 2018\nJKP“Lim“ ove godine je fokus u svom radu stavio na poboljšanje kvaliteta vodosnabdevanja, posebno kad je reč o Gradskom vodovodu. Sve je započelo završetkom druge faze vodovoda u Lukama, za šta je iz evropskih fondova obezbeđeno oko 21 milion dinara. Potom je počela realizacija veoma važne sanacije i osposobljavanja rezervoara na Jezdovića Kosi koji je, iako veoma važan objekat u sistemu vodosnabdevanja, godinama bio van funkcije.\n-Potpuno je izmenjen cevovod do rezervoara u dužini od 400 metara. Tako smo 25.novembra posle više godina objekat stavili u funkciju. Koliko je značajan ovaj rezervoar čiji je kapacitet 2000 metara kubnih govori i činjenica da su svi korisnici bili isključeni sa vodovodne mreže od pet ujutru ali da je vode bilo i bilo bi je celog dana, da su nas poslušali i koristili vodu racionalnije, odosno da korisnici nisu pravili zalihe. Inače, pored ovog, postoje još dva rezervoara, na Gradini i Pušini čiji je ukupan kapacitet 700 metara kubnih, kaže direktor JKP“Lim“ Enis Memišahović.\nOva investicija vredna je 8 miliona dinara. Uporedo, počeli su i radovi na zameni opreme u Fabrici vode na Seljašnici. Ovo je prva potpuna rekonstrukcija postrojenja posle izgradnje, odnosno posle skoro 40 godina.\n-Menja se kompletna cevna galerija, ugrađuje se potpuna nova oprema i ceo sistem se osavremenjava. Počeli smo sa radovima nešto kasnije nego što smo planirali jer smo imali projekat koji je predviđao da se ponovo ugradi ista oprema, ali smo naišli na ozbiljan problem jer se tako nešto više nigde ne proizvodi. Tako smo morali, u saglasnosti sa Kancelarijom za javna ulaganja Vlade Srbije i izvođačem, preduzećem „Jedinstvo“ iz Užica, da izmenimo taj deo, kako bi nabavili savremenu opremu koja se preizvodi u inostranstvu. Naravno, svi pripremni radovi su obavljeni na vreme, ali je zamena opreme počela 5.novembra. Do sada je zavrešeno oko 70 odsto predviđenih radova i čim se ugradi, taj deo nove opreme je u funkciji tako da nije bilo nikakvih poremećaja u vodosnabdevanju, kaže Memišahović.\nTek kada je počela zamena opreme na postrojenju u Seljašnici videle su se razmere dotrajalosti.\n-Mi smo na licu mesta tek videli u kakvom su stanju bili pojedini važni delovi i stručnjaci kažu da je stara oprema mogla biti korištena najviše još godinu dana i da bi već sledeće godine imali vrlo ozbiljne probleme i havarije. Imali smo, dakle, puno sreće da na vreme realizujemo ovaj projekat. Nadam se da će već do polovine decembra sve biti urađeno kako je planirano kad je reč o postrojenju na Seljašnici i investiciji vrednoj 14 miliona dinara, ističe Enis Memišahović.\nOsim ovih ozbiljnih ulaganja, JKP“Lim“ je uspelo da konačno reši problem vodosnabdevanja korisnika jednog dela Dušmanića koji su godinama imali nekvalitetno snabdevanje vodom za piće.\nOvo je, po rečima direktora JKP“Lm“godina u kojoj se najviše uložilo u vodovodnu mrežu. Naravno, brodarevski vodovod je posebna tema i ono što je važno je da i on funkcioniše bez problema, a voda za piće je potpuno ispravna.\nPored ovih velikih ulaganja, ovih dana biće raspisan tender za nabavku dva vozila, čija je vrednost oko 3,5 miliona dinara. Koristiće se za potrebe vodovoda i potrebe ostalih komunalnih službi, a preduzeće ulaže sopstvena sredstva. Takođe će biti raspisan tender za nabavku auto-dizalice za održavanje javne rasvete. Za ovu namenu iz budžeta je izdvojeno 2,7miliona dinara. Za narednu godinu planirana je konačno nabavka specijalizovanih vozila za odvoženje smeća.


Doka Serb - CRE International - Construction & Consulting, Belgrade, Serbia\nPoslovni kompleks „Doka Serb“ nalazi se u opštini Pećinci, naselje Šimanovci, u neposrednoj blizini autoputa Beograd – Šid. Novi poslovni kompleks je izgrađen za potrebe preduzeća Doka Serb, jednog od svetskih lidera u oblasti oplatnih sistema.\nKompleks se sastoji od upravnog objekta sa toplom vezom, tri hale, portirnice i dve lakomontažne hale. Značajan deo kompleksa predstavlja otvoreni plato sa benzinskom stanicom, koji će se koristiti za potrebe skladištenja oplatnih sistema.\nPreduzeće CRE International je od strane investitora angažovano za izradu glavnog projekta, rukovođenje projektom izgradnje i stručni nadzor.\noko 4.500 m²(objekti)\n17,500m² (otvoreni plato)\nGlavni Projekat, Upravljanje projektom i stručni nadzor


Jun 1, 2015 Xerox, Xerox štampači\ndobijanje štampanog materijala širokog formata uz besprekorni kvalitet slike je moguće uz novi paket za poboljšanje performansi osmišljen za štampač Xerox Wide Format IJP 2000. Opcioni paket spaja patentiranu tehnologiju kompanije Xerox i rešenja za skeniranje za bolje upravljanje kvalitetom slike i multifunkcionalne sposobnosti.\nZahvaljujući boljem upravljanju kvalitetom s\nlike, možete brže obavljati zahtevne poslove ispravljajući crte i pruge koje nastaju usled razlika u performansama glave štampača, što je uobičajeni izazov s kojim se suočavaju InkJet uređaji za brzo štampanje stranica širokog formata odjednom. Osim toga, mogućnosti skeniranja radi štampanja i skeniranja u dokument dostupne zahvaljujući rešenju Xerox 7742 Scan Solution, omogućuju da skenirate dokumente koji sadrže ručno pisane beleške i ispravke, i da ih zatim štampate ili sačuvate, što je neophodno za tehničke dokumente.\nPaket za poboljšanje performansi kompatibilan je sa uređajem IJP 2000’s Caldera GrandRIP+ sa interaktivnim korisničkim interfejsom, zbog čega je tok rada centralizovan i jednostavan. Postupak kalibracije traje manje od 10 minuta i daje savršene rezultate ako se sprovodi na nedeljnom nivou, u sklopu redovnog održavanja.\nRešenje za skeniranje Xerox 7742 Scan Solution ima optičku rezoluciju skeniranja od 1 200 dpi, uz mogućnost korisničkog odabira rezolucije pri povećanjima od 50 dpi između 100 i 1 200 dpi. Dostupne brzine su u rasponu od 152 milimetara u sekundi za boju i 330 milimetara u sekundi za crno-belo skeniranje. Najveća širina skeniranja je 1 067 milimetara, što odgovara najvećoj širini uređaja IJP 2000.\nUređaj IJP 2000 štampa čak do 420 kvadratnih metara na sat i već za pet sekundi daje znakove u boji visokog kvaliteta, transparente od 9 metara u minuti i 200 štampanih jedinica u približno 20 minuta na područjima širokim i do 107 centimetara.


[PREMIUM] Domaćin je često silovit, a gost značajno oslabljen u veznom redu - Sportske novosti\nNaslovna Fudbal Bet Info Fudbal Domaćin je često silovit, a gost značajno oslabljen u veznom redu\n[PREMIUM] Domaćin je često silovit, a gost značajno oslabljen u veznom redu\nU ovom meču domaćin ima imperativ pobede koja može biti kruna sjajne sezone. Sa druge strane gost bi mogao da produbi niz loših rezultata i da još jedan meč završi sa puno golova u svojoj mreži. Danas neće moći da računa na 6 vezna fudbalera što je dodatan veliki hendikep. Sve je na strani domaćina koji ulogu velikog favorita mora da potvrdi na terenu posle 17h.\nDanas će se u terminu od 17 časova u okviru Austrijske Tipiko Bundeslige na stadionu Red Bull Arena bez prisustva publike sastati ekipe Red Bull Salcburga i Hartberga.\nRB Salzburg je lider i 3 kola pre kraja prvenstva ima 8 boda više od LASK-a i danas će pobedom overiti titulu. Naredni gol koji postigne Salzburg, a koji naravno očekujemo već danas, biće 100 gol ove sezone ( Salzburg postiže oko 3.5 golova po meču ove sezone). U prvom ovosezonskom meču mrežu Hartberga je kao gost zatresao 6 puta, a pre četiri dana je mrežu Rapida u Beču zatresao 7 puta.\nHartberg je bezbedan na sredini terena na visok 5 mestu. Jedino loše po njih ove sezone je jako negativna gol razlika od -22. Danas Hartberg neće moći da računa na 6 vezna fudbalera, a u pitanju su: Ried (24 meča / 0 golova), Heil (22/0), Rakowitz (12/2), Ostrak (10/1), Gotal (9/0) i Lema (2/0).\nMišljenje urednika: Na vama je da na osnovu datih informacija odigrate adekvatan tip, a sve nagoveštava na pobedu domaćina i efikasan meč. Hrabriji mogu pokušati sa nekom kombinacijom ili velikim brojem golova i time nekom kvotim od preko 2, dok dosta izvesno deluje igra 4+ sa skromnom kvotom od @1.45.\nSlika preuzeta sa sajta: https://supersport.com\nPrethodni tekst[PREMIUM] Najava Premier lige – 32. kolo (nedelja)\nSledeći tekstSINGL DANA – NEDELJA 28. JUN\n[PREMIUM] Gosti oslabljeni u ovom meču bez prvog strelca i još 7 igrača!


Ova hipoteza rešava jedan problem ali „otvara“ neke druge probleme.\nSkoro svako vozilo danas poseduje „brodski računar“ ili poznatiji kao „kompjuter“ a u uskim krugovima poznat kao CCU (Central Control Unit). To je faktički računar koji upravlja našim vozilom na osnovu nših komandi koje dajemo prilikom upravljanja vozilom. Na takav računar bi mogao da se postavi mali kontrolni uređaj koji funkcioniše putem mobilne, radio ili neke treće mreže. Taj uređaj bi pre paljenja automobila mogao da radi par provera tipa alkohola, vezanog pojasa i proveru brzine kretanja.\nUkoliko bi jedno vozilo bilo deljeno sa početnikom u saobraćaju onda bi se na njega primenila početnička ograničenja bez obzira na druge članove koji koriste vozilo. Time bi se ostali članovi solidarisali sa početnikom i svojim delom pokazali pravilan stav prema saobraćajnim propisima. Neko će reći „ali onda ću kasniti na posao jer se ne krećem dovoljno brzo“. Podsećam da početnici moraju da se kreću 90% od brzine ograničene na deonicama. Što znači da bi ste svoje planove i organizaciju morali da pomerizte za vreme trajanja puta do posla + 10%.


Rok za dostavljanje obaveštenja o isplati lične zarade preduzetnika – 15.12. tekuće godine - Biro-m\nRok za dostavljanje obaveštenja o isplati lične zarade preduzetnika – 15.12. tekuće godine\nPreduzetnik koji porez plaća na stvarni prihod od samostalne delatnosti, koji se opredeli za isplatu lične zarade, dužan je da u pisanom obliku dostavi obaveštenje nadležnom poreskom organu o svom opredeljenju da vrši isplatu lične zarade. Ovo obaveštenje dostavlja se najkasnije do 15. decembra tekuće godine za period od 1. januara naredne godine.\nTakođe, ako se preduzetnik opredeli da prestane sa isplatom lične zarade u narednoj godini, dužan je da o tome u pisanom obliku dostavi obaveštenje nadležnom poreskom organu do 15. decembra tekuće godine. U tom slučaju, preduzetnik od 1. januara godine koja sledi godini u kojoj je dostavio obaveštenje nadležnom poreskom organu nije dužan da vrši isplatu lične zarade.\nPreduzetnici koji u toku godine započnu obavljanje samostalne delatnosti, prema odredbi člana 94. Zakona, dužni su da podnesu poresku prijavu u kojoj će dati procenu prihoda i rashoda, odnosno procenu prometa do kraja prve poslovne godine, kao i procenu mesečne akontacije poreza, odnosno opredeljenje da će isplaćivati ličnu zaradu, najkasnije u roku od 15 dana od dana upisa u registar nadležnog organa.


Direktor NSZ: Imamo najmanji broj nezaposlenih u poslednjih 25 godina | Novosadski informativni portal 021\nOn je prilikom dodele ugovora za subvenciju za samozapošljavanje i stručnu praksu naveo da se u Kraljevu broj nezaposlenih smanjio za devet odsto u odnosu na isti period prethodne godine.\nPrema njegovim rečima, programi subvencija za samozapošljavanje i stručnu praksu koje projektuje Vlada Srbije kroz Razvojnu agenciju Srbije, Ministarstvo privrede i druge potdsticaje kroz NSZ pokazali su visoke efekte.\nOn je naveo da je od strane lokalnih samouprava izdvojeno oko 500 miliona dinara za programe zapošljavanja, sa kojima je NSZ udružila 450 miliona dinara.\nPodsetimo da je pedeset Novosađanki dobilo subvencije Gradske uprave za privredu za pokretanje sopstvenog posla u iznosima od 150.000 do 280.000 dinara.\nU Leposaviću, na Kosovu i Metohiji, opljačkano je vozilo privatne kompanije za obezbeđenje Henderson, a brzom intervencijom policije deo novca, za koji se ne zna precizno koliko ga je bilo i čiji je, pronađen je, kao i jedno vozilo.\nŽalbeno veće Međunarodnog mehanizma za krivične sudove odbacilo je danas zahtev odbrane Ratka Mladića za izuzeće troje sudija, navodeći da nema kapacitete za njegovo razmatranje.\n18.06.2018. Info 4\nU Domu Vojske Srbije danas je potpisan Sporazum o saradnji sa školama koje će obezbediti besplatne školarine za decu pripadnika Ministarstva odbrane i Vojsku Srbije.\nAmbasador Nemačke: Srbija će 2020. biti "baš blizu" ulasku u EU\nTeretnjaci čekaju i do tri sata na Batrovcima, kolovozi mokri\nAuto-moto savez Srbije pozvao je vozače na opreznost, zbog mokrih kolovoza koje je za sobom ostavila kiša koja je padala u velikom delu zemlje.\nZavod za javno zdravlje Leskovac proglasio je pre tri dana epidemiju malih boginja u fabrici "Džinsi" u ovom gradu, sa 20 obolelih, objavio je portal Jugmedija.\nCarinici su tokom proteklog vikenda, u saradnji sa policijom, na tri granična prelaza, zaplenili manju količinu heroina, marihuane i tableta ekstazija, a jedan od putnika drogu je krio na krajnje neobičnom mestu - u plastičnim delovima dva kinder jajeta koje je sakrio ispod kaiša.


Ćosić: Kompletno Sarajevo srpsko stratište, Kazani jedno od najvećih - princip.news\n26 Oktobar 2021\nGradonačelnik Istočnog Sarajeva Ljubiša Ćosić rekao je da mnogi podaci govore da je kompletno Sarajevo srpsko stratište, a jedno od najvećih su Kazani gdje su na svirep način ubijeni brojni sarajevski Srbi, a sve je rađeno veoma organizovano i sistematski jer su mnoge porodice zatrte.\nĆosić je povodom 28 godina od monstruoznih zločina na Kazanima, rekao da su presude za te zločine ogolile svu nesreću Sarajeva u ratu i sve ono što je bilo vezano za namjeru da se Srbima koji su ostali u gradu oteža život i da se sistematski unište.\nOn je naglasio da su razne kriminalne grupe, ali i takozvana Armija BiH na organizovan i jako perfidan način pristupali Srbima sa namjerom da ih izoluju, izdvoje i otežaju im život u takvom Sarajevo.\nĆosić je istakao da su Srbi progonjeni i kažnjavni, počev od najblažih oblika maltretranja, posjetama porodicama, njihovi konstantni obilasci i pritisci, izuzimanje od bilo kojih vrsta pomoći, do slanja u radne vodove i izvođenja na prvu liniju, do organizovanog kupljenja i vođenja ljudi u zatvore, kojih je bilo bezbroj u gradu.\n“Mora se priznati da su to radili jako sistematski i organizovano, jer su doveli do situacije da su zatrli kompletne porodice, nema tragova o tim porodicama, tako da je danas jako teško dokazati tu situciju”, naveo je Ćosić.\nPrema njegovim riječima, i podatak da se i danas oko 400 Srba u Sarajevu vodi kao nestali, govori o tome koliko se tome pristupalo na jedan organzovani i jako perfdan način.\nĆosić je ponovio da se prijedlogom gradonačelnika Sarajeva Benjamine Karić o podizanju spomen-obilježja Kazani na Trebeviću omalovažavaju žrtve, jer se ne navodi da je riječ o Srbima i od čije ruke su pobijeni.\nIz nepristupačne jame Kazani na padinama Trebevića ekshumirani su posmrtni ostaci 29 lica, uglavnom srpskih civila, a postoje sumnje da ih je više ubijeno i bačeno u nju jer su ubijeni civili bacani u jame, posipani krečom i postoji nekoliko slojeva koji nikada nisu iskopani.\nZa zločine počinjene na toj lokaciji osuđeno je 14 pripadnika takozvane Armije BiH na kazne zatvora od deset mjeseci do šest godina.\nGlavni inspektor MUP-a Republike Srpske za istrage krivičnih djela ratnih zločina Simo Tuševljak rekao je ranije da je na Kazanima “osim civila srpske nacionalnosti likvidiran i velik broj pripadnika Armije BiH koji su takođe bili Srbi”.\n“Broj žrtava nikada nije zvanično utvrđen, jer su posmrtni ostaci namjerno negdje skriveni nakon ekshumacije iz jame”, rekao je Tuševljak.\nUdruženje za društvena istraživanja i komunikacije /UDIK/ podsjeća javnost na godišnjicu zločina počinjenih 1992. i 1993. godine na lokalitetu Kazani, podno Trebevića, na području Starog Grada Sarajeva.\nU saopštenju UDIK-a podsjeća da je tražio da spomenik žrtvama mora biti na Kazanima, ali i u centru Sarajeva, jer su ubijeni bili građani tog grada.\n“Prijedlog odluke spomen-obilježja Kazani sa predloženim tekstom i brojem žrtava je sramotan i nedostajan istih. Iz tog razloga, sporni tekst i broj žrtava u svojoj osnovi ne bi trebalo da dobije ničiju podršku, ponajmanje grada Sarajeva”, navodi se u saopštenju.\nIZ UDIK-a poručuju da se iz poštovanja prema žrtvama mora navesti ko je ubijao te građane tokom 1992. i 1993. godine.\nRegionalne muzičke zvijezde otvaraju ski sezonu na Jahorini\nSkijaška sezona na Jahorini zvanično će biti otvorena sutra, a turisti će i ove godine imati priliku da uživaju u muzičkom spektaklu poznatih regionalnih muzičara, najavljeno je iz Olimpijskog centra “Jahorina”. Na otvaranju sezone, do nedjelje, 5. decembra, pjevaće Haris DŽinović, Saša Matić, Milica Todorović i Toni Cetinski. Na platou Poljice, u specijalno pripremljeno koncertnom […]\nIako se pominjalo da bi memorijalni kompleks stradalim sarajevskim Srbima u 20. vijeku trebalo da bude sagrađen na dijelu Vraca koji pripada Srpskoj, od te ideje se odustalo, tako da će pet spomenika i muzej u znak sjećanja nići u Istočnom Novom Sarajevu. Kultura sjećanja Istočnog Sarajeva na Odbrambeno-otadžbinski rat, ali i na stradanja Srba […]\nDetalji nasilja u školi: Sedmoro vršnjaka dječaka skidali, udarali i polivali duži period\nTrivić: Izgradnja dvije škole u narednoj godini\nJeziv snimak iz nevesinjske osnovne škole: Osnovci brutalno maltretiraju vršnjaka\nSPEKTAKL! Srbija preokretom zakazala polufinale sa Hrvatskom\nPogledajte kako će izgledati memorijalni kompleks u Istočnom Sarajevu (FOTO)\nPogledajte koje mjere od sutra stupaju na snagu\nLjekarka kažnjena zato što je pacijentu amputirala pogrešnu nogu


RTCG - Radio Televizija Crne Gore - Nacionalni javni servis :: Fudbal :: FIFA promijenila format interkontinentalnog baraža za SP\n19. 11. 2021. 23:20 >> 23:21 0\nMeđunarodna fudbalska federacija (FIFA) saopštila je danas da je izmijenila format interkontinentalnog baraža za plasman na Svjetsko prvenstvo 2022. godine, tako da će se igrati po jedna utakmica na neutralnom terenu.\nPrvobitno je bilo planirano da četiri selekcije iz Azije, Južne i Sjeverne Amerike, odnosno Okeanije, igraju na dva dobijena meča, na domaćem i gostujućem terenu.\nObje utakmice baraža igraće se 13. i 14. juna, a domaćin utakmica nije poznat. Prethodno je interkontinentalni baraž, koji odlučuje o posljednja dva učesnika Svjetskog prvenstva trebalo da se odigra u martu, ali je zbog pandemije korona virusa odložen za jun 2022. godine.\nInterkontinentalni baraž za Svjetsko prvenstvo uveden je 1986. godine, a žrijeb za taj baraž biće održan 26. novembra.\nŽrijeb za Svjetsko prvenstvo biće održan u Dohi 1. aprila, a tada još uvek neće biti poznata dva učesnika takmičenja.\nSvjetsko prvenstvo u Kataru počeće 21. novembra, a završiće se 18. decembra 2022. godine.\nMitrović odveo Srbiju na SP, i Španija ide u Katar\n14. 11. 2021. 19


Ponedjeljak, 17.02.2020., 18:13 Ponedjeljak, 17.02.2020., 18:19\nHrvatski premijer Andrej Plenković ponovio je danas da je Hrvatska uspjela da reafirmiše politiku proširenja na početku mandata nove Evropske komisije na čelu sa Ursulom fon der Lajen.\nOn je to rekao nakon radnog ručka u sjedištu Evropske komisije u Briselu sa fon der Lajen, prenosi Index.hr.\nPlenković je naglasio da postoji saglasnost između Hrvatske i čelnika evropskih institucija da zagrebački samit mora biti “svojevrsna prekretnica u politici proširenja”.\nOn smatra da je njihov cilj, da se ova tema stavi na dnevni red, ispunjen, te dodao da će nastojati da Sjeverna Makedonija i Albanija prije zagrebačkog samita dobiju odluku o početku pregovora.\n– Danas vidimo da je francuski stav bitno drugačiji nego u oktobru, a pri tome ne bih zanemario ni uticaj argumenata koje smo iznosili u razgovoru sa predsjednikom Emanuelom Makronom. Sudeći po raspoloženju u EU, mislim da odluka o Sjevernoj Makedoniji nije upitna – rekao je Plenković i dodao da vjeruje i u konsenzus za Albaniju.\nГалилео Галилеи Ponedjeljak, 17.02.2020., 18:41 at 6:41 pm\nПленковићу ,за политику проширњња се питаш ти колико и ја,а ја се не питам ништа.


Nebezbedan Firefox add-on Nebezbedan Firefox add-on – Personal magazin\nMozilla je objavila upozorenje da Firefox add-on dostupan sa zvaničnog Mozilla Add-Ons web sajta, tajno slao ukradene korisničke lozinke na neku nepoznatu lokaciju. “Mozilla Sniffer” je upload-ovan na Firefox add-on sajt…\nMozilla je objavila upozorenje da Firefox add-on dostupan sa zvaničnog Mozilla Add-Ons web sajta, tajno slao ukradene korisničke lozinke na neku nepoznatu lokaciju. “Mozilla Sniffer” je upload-ovan na Firefox add-on sajt 6. juna. Tek nedavno je utvrđeno da sadrži kod koji žalje sadržaj sa web sajtove forme za logovanje na udaljenu lokaciju.\nDrugim rečima, ukoliko instalirate ovaj add-on (a prema Mozilla izveštaju, oko 1800 ljudi je to već uradilo) svaki put kada unesete vašu lozinku na web sajt, rizikujete da poverljive lozinke podelite sa nekim trećim licem.\nOvo nije prvi put da Firefox add-ons čini naslove za propuste u bezbednosti. Na primer, početkom godine Mozilla je otkrila da je Master Filer add-on zaražen sa LdPinch trojancem (infected by the LdPinch password-stealing Trojan).\nMozilla je sada blokirala “Mozilla Sniffer” add-on, i obavestila je korisnike da ga uklone sa svojih računara. Sophos preporučuje i promenu lozinki uz uklanjanje Sniffer-a.\nU odvojenom incidentu, Mozilla je upozorila na postojanje sigurnosnog propusta u verziji popularnog CoolPreviews add-on (koji prikazuje thumbnails web sajta kada se pređe mišem preko linka na web stranici). Verzija 3.0.1 i ranije verzije CoolPreviews takođe sadrže ovaj propust. Demonstracija zloupotrebe ovog propusta i širenja malicioznog koda putem istog, je objavljena na brojnim Japanskim blogovima.\nMozilla je apelovala 177,000 korisnika koji koriste ove verzije CoolPreviews sa propustom, da nadobrade istu sa poslednjom verzijom, kako bi se zaštitili i izbegli napade.\nNebezbedan Firefox add-on was last modified: July 20th, 2010 by Redakcija


Pastor: Najavljena ulaganja imaju realnu osnovu\nNe iznenađuju me Vučićeve najavljene investicije velikog obima jer makroekonomska kretanja poslednjih godina otvaraju mogućnost za ovakva ulaganja.\nPredsednik Saveza vojvođanskih Mađara i Skupštine Vojvodine u razgovoru za jutarnji program na Panon RTV-u dodao je da ne treba očekivati da će odmah postojati sav potreban novac, ali da privredni trendovi u poslednjih tri do pet godina otvaraju mogućnosti za investicije velikog obima kakve je najavio predsednik Aleksandar Vučić, u visini od pet do 10 milijardi evra.\n„U poslednjih 30 godina smo mnogo zaostali u pogledu ulaganja u infrastrukturu, tu ne mislim samo na puteve, već i na lokalnu gradsku infrastrukturu, poput kanalizacije ili vodovoda. Ozbiljna ekonomska ulaganja biće potrebna i kako bi nastavili sa privlačenjem stranih investitora“ rekao je Pastor za jutranji program Subotičkog mađarskog radija pri Panon RTV-u.\nPastor je naglasio da ove investicije počivaju na realnim izvorima iz budžeta, a da se nada da ćemo u dogledno vreme biti bliži i izvorima Evropske unije koji će biti dodatni zamajac: „Kada se odlučuje o tome gde će se investirati, to je pitanje konkurentnosti. Naravno, da onaj ko donosi strateške odluke ima u vidu čitavu državu, ali tamo gde postoje već izrađeni planovi i projekti, imaće i veću početnu brzinu u ulaganjima. Tako i Pokrajina treba da pripremi projekte za ova ulaganja“ ocenio je Ištvan Pastor.\nSagovornik Panon RTV-a osvrnuo se i na probleme sa odvodom vode koje je proteklih dana izazvala obilna kiša. On je rekao da osim poznate situacije da je zastarela kako kanalizaciona tako i vodovodna mreža, na probleme u gradovima je uticala i činjenica da je palo višestruko više kiše od ubičajenog proseka. „To su okolnosti koje nisu mogle biti uzete u obzir prilikom izgradnje“ rekao je Pastor i dodao da uprkos napadima opozicije to je tehničko, a ne političko pitanje.\nSavez vojvođanskih Mađara je već 25 godina prisutan na političkoj sceni Srbije i prošle sedmice je to obeleženo kratkom konferencijom za medije, a na jesen planiraju svečanu akademiju na koju će pozvati i goste.\nTokom čitavog tog perioda, u kojem se i Srbija i njena politička scena značajno menjala, SVM je bio prisutan u javnom i političkom životu, ocenio je Pastor. „Ono što je bitno je da građani osećaju da je ono što SVM zastupa jeste i njihov interes“ kaže lider Saveza vojvođanskih Mađara. „Naš cilj je uvek bio da očuvamo vojvođanske Mađare i njihov identitet, kao i napredak države čiji smo građani da stvorimo uslove za dostojanstven život“ rekao je Pastor.


"Folksvagen" ove godine preuzima "Porše"? - Marketing Mreža\nSVET – Najveći evropski proizvođač automobila „Folksvagen“ (VW) najverovatnije će ove godine kompletirati preuzimanje grupe „Porše“ koja se bavi izradom luksuznih automobila, nakon što su uklonjene glavne prepreke za jednu takvu transakciju.\nKako prenose nemački mediji, „Folksvagen“, koji poseduje 49,9 odsto „Poršea“, najverovatnije će, tokom ove godine, obezbediti 50,1 odsto udela u proizvođaču čuvenog modela „porše 911“ za 3,9 milijardi evra. Mediji se pozivaju na pojedine direktore VW.\n„Porše“ je suočen sa velikim dugovima nakon što je pokušavao da se udruži sa VW, pa tamošnji mediji ističu da su premošćene dve najveće prepreke na tom putu. „Folksvagen“ će izbeći da plati više od 1,0 milijarde evra poreza za kompletiranje ugovora pre 2014. godine osnivanjem holding kompanije za kupovinu i zadržavanjem udela u vlasništvu „Poršea“.\nVW će, takođe, ispuniti „Poršeove“ zahteve da ostane nezavisna kompanija i posle potpisivnja ugovora, prepuštajući proizvođaču sportskih automobila kontrolu nad invesicijama i modelioma, navode mediji. „Porše“ je na spektaklurana način pokušao da preuzme VW 2008. godine kreditnim zauduženjem, ali je taj pokušaj propao i sada se proizvođač luksuznih kola našao u situaciji da ga spasava upravo „Folksvagen.“ Mnogi stručnjaci posumnjali su u taj poduhvat pošto je „Porše“ bio mnogo manja kompanija od VW.\nPredstavnik VW je odbio da komentarše detalje iz novinskih izveštaja. U principu, cilj je da završimo tu transakciju, što je moguće pre, dodao je zvaničnik VW, navodeći da je gigantski proizvođač automobila „još u procesu“ donošenja odluke o spajanju sa „Poršeovim“ odeljenjem za izradu automobila.


Pobjeda Srbije protiv Crne Gore za korak bliže “Ligi B”! – Haber.ba\nPobjeda Srbije protiv Crne Gore za korak bliže “Ligi B”!\nFudbaleri Srbije pobijedili su Crnu Goru sa 2:1 petom kolu grupe četiri Lige nacija C.\nAdem Ljajić - B92.net\nIzabranici Mladena Krstajića odigrali su dva različita poluvremena, ali je najvažnije da se nalaze na korak do plasmana u Ligu B i play-off.\nNakon pet odigranih utakmica Srbija ima jedanaest bodova, četiri više od Crne Gore i pet od Rumunije, koja ima utakmicu manje.\nUkoliko Rumuni ne pobijede Litvaniju u meču koji se igra od 20.45, Srbija će i teoretski obezbijediti plasman u viši rang i play-off.\nSrbija na kraju može da bude veoma zadovoljna zbog pobede jer je Crna Gora bila bolji protivnik u drugom periodu igre, piše “B92“.\nTeme:Adem Ljajić, Crna Gora, izdvojeno, Liga Nacija, Srbija\nNjemačka kancelarka Angela Merkel još danas ima državničke obaveze, nakon čega će otići na...


Triglav Osiguranje - Sprečavanje prevara\nU Triglav Osiguranju smo usvojili nultu toleranciju za prevare, čime jasno propagiramo našu posvećenost aktivnom sprovođenju poštenog, odgovornog i zakonitog poslovanja našeg Društva. Politika odbrane od prevare je postavljena na tri stuba: sprečavanju, otkrivanju i istraživanju prevara. Društvo se na tom području ugleda na već uspostavljene dobre prakse modernih kompanija i deluje u skladu sa smernicama svetskih organizacija, kao što su ACFE i IAIS. Tri stuba odbrane od prevara su uključena u sve procese delovanja naše kompanije i obezbeđuju razmatranje prevara u širokom spektru poslovanja Društva.\nZa obavljanje poslova na području prevara je u Triglav Osiguranju zadužena Služba za sprečevanje, otkrivanje i istraživanje prevara (SPORP), koja je organizovana kao štabna služba neposredno podređena Upravi Društva. SPORP u svom radu obrađuje sve vrste prevara, od kojih pojedinačni oblici proizilaze, pre svega, iz sledećih praksi:\nU Zavarovalnici Triglav, d.d. se sprovodi implementacija paketa softverskih rešenja za sprečavanje, otkrivanje i istraživanje prevara. Slična rešenja upotrebljavaju organizacije širom sveta, za uspešno i efikasno otkrivanje i analizu nezakonitih radnji, osiguravajućih prevara kao i drugih kažnjivih radnji pojedinaca ili kriminalnih grupa.\nLinija za prijavljivanje prevara namenjena je za prijavljivanje sumnji na prevaru kako od strane zaposlenih u Društvu, tako i od trećih lica, a liniju koristi SPORP i radi pružanja objašnjenja, saveta i konsultacija u vezi sa prevarom.


Ozonpress : internet portal – otvoreno o svemu Podela paketa i nastavak Akcije davanja krvi u organizaciji Crvenog krsta - Ozonpress : internet portal - otvoreno o svemu\nPodela paketa i nastavak Akcije davanja krvi u organizaciji Crvenog krsta\nNajugroženije kategorije stanovništva i korisnici Narodne kuhinje ne treba da brinu kaže Nebojša Ivović , član Štaba za vanredne situacije opštine Gornji Milanovac i sekretar Crvenog krsta.\nImamo 26 paketa koje ćemo u narednom periodu podeliti socijalno ugroženoj kategoriji a u planu je nabavka još 100 paketa, zahvaljujući lokalnoj samoupravi- kaže Ivović i dodaje – svi korisnici Narodne kuhinje dobiće higijenske pakete i hranu na kućnu adresu, nema potrebe za panikom, svi će dobiti neophodne namirnice.\nDa bi omogućili rad Opšte bolnice i Doma zdravlja, potrebno je da akcije davanja krvi budu nastavljene.\nU četvrtak 19. marta, od 11-16 sati biće održana sledeća akcija ali iz Crvenog krsta apeluju na ljude koji su bili u zaraženim područjima da u narednih 14 ili 28 dana ne dolaze na akcije. Svi koji se osećaju zdravo treba da dodju, sve će biti dobro organizovano i neće se stvarati velike gužve.\nApelujem na ljude dobre volje, starije od 18 godina, da nam volonterski pomognu kako bi starijim sugrađanima počeli da isporučujemo namirnice na kućnu adresu – kaže Nebojša Ivović, član Štaba za vanreden situacije opštine Gornji Milanovac i sekretar Crvenog krsta.\nZa Ozon Press iz Gornjeg Milanovca, Mirjana Milićević / Foto: Ozon Press\nDom zdravlja i Bolnica u Gornjem Milanovcu su spremni za slučaj povećanog broja slučajeva obolelih od virusa COVID 19\nNa infektivnom odeljenju čačanske bolnice nema pacijenata


Android revija » Novi BlueStacks omogućava pokretanje Android aplikacija na Windows računarima Novi BlueStacks omogućava pokretanje Android aplikacija na Windows računarima – Android revija\nNovi BlueStacks omogućava pokretanje Android aplikacija na Windows računarima\nBlueStacks-ovo rešenje za virtualizaciju Android operativnog sistema sa optimizacijom za četvrtu generaciju AMD APU-ova omogućava korisnicima da uživaju u punom Android iskustvu na njihovim Windows baziranim tabletima, 2-u-1 hibridima, notbukovima i desktopima.\nAMD je danas predstavio novu verziju-ovog rešenja BlueStacks nastalog u saradnji sa AMD-om, koje donosi kompletno Google™ Android OS iskustvo na Microsoft Windows- bazirane tablete, 2-u-1 hibride, notbukove i desktop.\nOptimizacija za četvrtu generaciju AMD APU-ova u BlueStacks App Player-u pruža kompletan Android korisnički interfejs i široku podršku za Android aplikacije za zabavu i posao.\n“Windows i Android veoma zreli operativni sistemi, i svaki od njih zadovoljava potrebe miliona korisnika,” kaže Stiv Belt (Steve Belt), korporativni potpredsednik Menadžmenta Proizvoda u AMD-u. “Korisnici čiji se uređaji i sklonosti prostiru na oba ekosistema ne moraju više da se suočavaju sa ograničenjima specifičnosti uređaja i prednosti samo jednog ekosistema, jer su AMD i BlueStacks kreirali besprekorno korisničko iskustvo koje pokriva oba operativna. Sada korisnici odmah na dohvat ruke imaju pristup svim aplikacijama – igrama, komunikacijama i sadržajima – koje vole na njihovim Android mobilnim uređajima, a da u istom momentu imaju mogućnost obavljanja i ozbiljnih poslova ili igranja ozbiljnih PC igara na njihovom Windows PC računaru.”\nNova verzija BlueStacks App Player-a pokretanog na Windows PC računarima baziranim na četvrtoj generaciji AMD APU-ova nudi:\nPoznati Android korisnički interfejs, uključujući i podešavanja, konfiguracije i kontrole za prilagođavanje;\nSposobnost za pokretanje Android aplikacija u prozoru ili preko celog ekrana u punoj rezoluciji oslanjajući se na direktan pristup AMD grafičkoj procesorskoj snazi;\nPodršku za stotine hiljada Android aplikacija direktno iz mnogih prodavnica Android aplikacija, kao i sinhronizaciju sa istim aplikacijama pokrenutim na drugim samostalnim Android uređajima;\nBesprekornu interoperabilnost kroz direktnu razmenu fajlova koja omogućava Android aplikacijama da pristupe fajlovima smeštenim na Windows fajl sistem.\n“Mi sarađujemo sa AMD-om na stvaranju naredne generacije PC računara i AM-ov vodeći-u-industriji hardver krajnjim korisnicima pruža fleksibilnije iskustvo u radu sa Android aplikacijama na PC računarima,” kaže Rozen Šarma (Rosen Sharma), CEO, BlueStacks-a. “AMD deli našu viziju Mobilnosti Plus koja korisnicima pruža lak pristup njihovim omiljenim Android igrama, mobilnim aplikacijama i poslovnim alatima na svim njihovim uređajima i pomeranju ka otvorenijem/deljenom ekosistemu.”\nNasuprot tradicionalnim “dual-OS” sistemima, koji od korisnika zahtevaju da izađu iz jednog operativnog sistema pre ulaska u drugi, AMD i BlueStacks rešenje virtuelno pokreće Android unutar Windows-a. AMD APU-ovi su dizajnirani da isporuče značajno veću procesorsku snagu nego što to pružaju pametni telefoni za koje se Android aplikacije uglavnom razvijaju, te bi trebalo da pruže više nego dovoljno snage za podršku uobičajenim Android aplikacijama, i pruže veoma zadovoljavajuće korisničko iskustvo.\nNajnovija verzija BlueStacks App Player-a korisnicima omogućava sinhronizaciju Android aplikacija sa mobilnog uređaja na PC putem FoneLink-a, u oblaku baziranog servisa koji omogućava AMD Windows-baziranim PC računarima da postanu proširenje Android mobilnih uređaja a i obrnuto. BlueStacks takođe je dodao podršku za AMD virtualizaciju hardvera tako da više operativnih sistema i njihovih aplikacija može biti simultano pokretano na istom računaru.\n– See more at: http://www.personalmag.rs/hardware/notebook-netbook/novu-verzija-bluestacks-resenja-koje-donosi-android-iskustvu-na-windows/#sthash.8LMk4J5G.dpuf\nNovi BlueStacks omogućava pokretanje Android aplikacija na Windows računarima was last modified: January 6th, 2014 by Goran Aničić\nAMD APUAndroid aplikacijaandroid emulatorBlueStacksBlueStacks App PlayeremulatorWindows\nLenovo ThinkVision 28 Android-podržan premium smart monitor\nCyanogenMod propagira novi “Theme Store”\nChrome Beta sa novim funkcijama\nTwitter testira sponzorisani video sadržaj\nAndroid aplikacija LaudUp u Ušću – idealno...\nLulu – aplikacija uz pomoć koje žene...


Pretraživanje - Poljoprivredna oprema - stranica 2 / 4\nStopanja 2019 Sajam u Stopanji, inspiracija za sve koje žele da se bave poljoprivred... Poljoprivredni sajam u Stopanji, održava se po četrnaesti put, 02. i 03. novembra 2019. godine. Do sada, ovu manifestaciju posetilo je preko 100.000 ljudi i promovisano je preko 500 brendova, koji su...\nNova pravila EU Usvojena nova pravila EU za ekološku poljoprivredu! Stara pravila koja se odnose na ekološku proizvodnju bila su neujednačena u celoj E, jer su uključivala širok spektar različitih praksi i izuzetaka. Nova regulacija primenjivaće se od 1. januara 2021....\nSajam Fieragricola 113. Sajam poljoprivrede Fieragricola u Italiji U Veroni u Italiji će se održati sajam poljoprivrede Fieragricola. Sajam se održava po 113. put i jedini je takav u Italiji koji pokriva sva područja poljoprivrede. Posetioce od 31. januara do 03. feb...\nPodsticaji za mehanizaciju Šumadijskim poljoprivrednicima 55 traktora Nakon velike zainteresovanosti, stajanja u redu za preuzimanje dokumentacije i podnošenje zahteva, kao i produžavanja Konkursa za podsticaje Ministarstva poljoprivrede za nabavku novog traktora u 2017...